title: MTV:n historia

text: MTV3:sta tuli täyden palvelun televisiokanava, jolla oli nyt runsaasti lähetysaikaa käytössään. Siitä tuli Suomen suosituin televisiokanava 43 prosentin katselijaosuudella, eikä Yleisradio kyennyt vastaamaan kilpailuun. Ohjelmisto laajeni kokopäiväiseksi, kun iltapäivälähetykset aloitettiin 14. maaliskuuta 1994. Myös MTV Tekstikanava, Suomen ensimmäinen kaupallinen teksti-tv-palvelu aloitettiin. Toiminta laajeni omaan valtakunnalliseen radiokanavaan, Radio Novaan, vuonna 1997, joka myytiin Bauer Medialle vuonna 2015.


title: MTV:n historia

text: 1990-luvun aikana MTV3 kunnostautui eritoten suorien tapahtumien televisioinnissa. Ohjelmissa palveltiin kaikenlaisia yleisöjä, joten ohjelmia löytyi aina Tangomarkkinoista nuortenohjelma Jyrkiin.


title: MTV:n historia

text: MTV3 liittyi Euroopan yleisradiounioniin eli EBUun 1993, kun se mahdollisti myös kaupallisten yhtiöiden mukaanpääsyn. Suomen hallitus myönsi 2. syyskuuta 1993 MTV:lle toimiluvan 14. joulukuuta 1999 saakka. MTV3 sai oman internetsivustonsa vuonna 1995 ja oman teksti-tv-palvelunsa vuonna 1996.


title: MTV:n historia

text: Vuonna 1997 aloitti toimintansa Suomen toinen valtakunnallinen mainoskanava Nelonen, joka loi aiemmin varmoille mainosmarkkinoille tiukkaa kilpailua. Nelosen takana oli (ja on) Sanoma-konserni. MTV Oy ja Aamulehti yhdistyivät 1998 Alma Mediaksi ja ensimmäinen siirtyi osaksi uutta yhtymää. Uuden omistajan alla alkoivat kuitenkin vähitellen tiukat säästötoimet, sillä muuttuneessa kilpailu- ja mediatilanteessa toiminta alkoi tuottaa tappiota.


title: MTV:n historia

text: MTV3 luopui uutisia lukuun ottamatta omasta ohjelmatuotannostaan ja MTV Viihde myytiin muualle. Myös ajankohtaisten ohjelmien määrää vähennettiin merkittävästi. Ydinliiketoimintaan liittymättömistä aloista luovuttiin ja suuri osa työntekijöistä irtisanottiin seuraavien muutaman vuoden aikana. Kanava alkoi keskittyä aiempaa enemmän urbaanimpien ja uusia tuotteita enemmän seuraavien katsojien palvelemiseen. Vuonna 1999 uudeksi toimitusjohtajaksi tuli Ilkka Kylmälä, Eero Pilkaman jäädessä eläkkeelle.


title: MTV:n historia

text: MTV Draama oli MTV Oy:n draamatuotantoyhtiö, joka myytiin vuonna 2000 Jarowskijlle. Peppi Kajanne oli MTV Draaman ohjelmapäällikkö, ja hän jatkoi toimessaan myynnin jälkeenkin.


title: MTV:n historia

text: Vuonna 2000 otettiin käyttöön uusi digitaalinen lähetysyksikkö ja TVTV! (nykyinen "Sub") aloitti MTV3:n klassista viihdettä tarjoavana rinnakkaiskanavana kaapelitelevisioverkoissa. Samana vuonna alkoivat maanpäällisen digitaalitelevision koelähetykset.


title: MTV:n historia

text: MTV3 uusi kanavailmeensä täydellisesti 6. syyskuuta 2001 kello 19. Aiempi ilme oli ollut erilaisine muutoksineen käytössä vuoden 1993 kanavauudistuksesta lähtien. Pöllön tilalle logoon tuli tyylitelty pöllön silmä. MTV Oy:n toimitusjohtajaksi tuli Pekka Karhuvaara. TVTV! muutti nimensä SubTV:ksi (alkuvuonna 2008 Subiksi). Vuonna 2004 aloitettiin maksutelevisiotoiminta ja markkinoille tuli myös erilaisia uusia internet- ja mobiilipalveluita. MTV Interactive tarjosi vuosituhannen alusta lähtien ilmaisia soittosarjaan perustuvia internet-yhteyksiä, jotka korvattiin myöhemmin maksullisin ADSL-liittymin. MTV luopui hyvin pian laajakaistaliittymien tarjoamisesta ja toiminta siirtyi Spinboxille.


title: MTV:n historia

text: MTV Oy päätyi vuoden 2005 omistusjärjestelyissä ruotsalaisen Bonnierin ja Proventuksen omistukseen. Vuonna 2007 MTV siirtyi kokonaan Bonnierin omistukseen.


title: MTV:n historia

text: MTV3:n Ruotsin sisarkanava on TV4, jonka Bonnier myös omistaa.


title: MTV:n historia

text: Vuonna 2006 MTV Oy toi markkinoille neljä maksutelevisiokanavaa: MTV3 MAX, MTV3 Fakta, MTV3 Leffa ja Subtv Juniori. 2010-luvulla kanavien määrä on noussut ja ne muodostavat kokonaisuudessaan MTV Total -kanavapaketin. Kanavien määrä on sittemmin vaihtunut takaisin neljäksi. MTV Oy:n maksutelevisiokanavilla on asiakkaanaan 400 000 suomalaista kotitaloutta (2009). MTV Total on Suomen katsotuimpia maksullisia televisiokanavia. Katsotuin yksittäinen kanava on MTV Max, jota katsoo viikoittain noin 600 000 henkeä. MTV perusti Yleisradion, Sanoma Media Finlandin ja Suomen Audiovisuaalisen Alan Tuottajat - Satu ry:n kanssa Televisioakatemia ry:n huhtikuussa 2010 edistääkseen kotimaisten televisio-ohjelmien arvostusta. Yhdistys jakaa vuosittain Kultainen Venla -tunnustuspalkinnot kotimaisille televisio-ohjelmille ja tekijöille.


title: MTV:n historia

text: 3. marraskuuta 2013 kello 19 MTV3 uusi kanavailmeensä jälleen täysin. Samalla uudistettiin myös koko MTV Media ja nimeksi pelkistettiin MTV. Pöllönsilmälogosta luovuttiin, ja tilalle tuli tyyliteltyjä pöllön sulkia. Edellisen kerran kanavaa oli uudistettu kahdeksan vuotta aiemmin, vaikkakin vuoden 2005 uudistuksessa pöllönsilmälogoa ei poistettu käytöstä. Lisäksi MTV3:n sisarkanavat, Sub ja AVA uusivat kanavailmeensä.


title: MTV:n historia

text: Toukokuussa 2016 MTV ilmoitti uudistavansa ohjelmistonsa. Syksyllä 2016 MTV:n kanavilla tullaan näkemään enemmän kotimaisia televisiosarjoja kuin koskaan ennen. Jokaisen päivän parhaassa katseluajassa kello 19.00–22.30 esitetään ainoastaan kotimaisia ohjelmia.


title: MTV:n historia

text: Heinäkuussa 2018 ilmoitettiin Telian ostavan Bonnierilta MTV3:n, Ruotsin TV4:n ja C Moren.


title: Nimlot

text: Nimlot voi tarkoittaa:


Greater Underwater Propulsion Power Program (GUPPY) oli Yhdysvaltain laivaston toisen maailmansodan jälkeen aloittama ohjelma, jonka tarkoituksena oli parantaa sukellusveneiden nopeutta pinnan alla, ohjattavuutta ja toimintamatkaa. Lyhenteen lopussa oleva Y-kirjain lisättiin vain ääntämisteknisistä syistä.


title: Greater Underwater Propulsion Power Program

text: Laivasto aloitti ohjelman, jossa analysoitiin sotasaaliina saatuja Saksan laivaston tyypin XXI sukellusveneitä "U-2513" ja "U-3008". Tulokset johtivat neljään erilliseen tavoitteeseen, jotka olivat akustojen tehon lisääminen, sukellusveneiden virtaviivaistaminen, snorkkelien käyttöönotto ja tulenjohtojärjestelmän parantaminen. Laivasto keskittyi uuden alusluokan suunnitteluun, mutta hankintatoimisto uskoi tavoitteisiin päästävän olemassaolevien Gato-, Balao- ja Tench-luokkien alusten modernisoinnilla. Kesäkuussa 1946 laivaston operaatiopäällikkö hyväksyi GUPPY-projektin. Alun kahden aluksen muutostyöt Portsmouthin laivastontelakalla kasvoi useaksi erilaiseksi muutosohjelmaksi. Muutostyöt tuottivat seitsemän erilaista versiota, jotka olivat: GUPPY I, GUPPY II, GUPPY IA, Fleet Snorkel, GUPPY IIA, GUPPY IB ja GUPPY III. Osa aluksi muutetuista aluksista koki useampia erilaisia versioita hankkeen edetessä.


text: Hankintatoimisto määritti vuoden 1951 GUPPY IA (SCB 47A) ohjelman GUPPY II:n edullisemmaksi vaihtoehdoksi. Ohjelma sisälsi pääosan GUPPY II:n parannuksista, mutta siitä puuttui akuston muutos ja siihen liittyvät laajat sisätilamuutokset. Aluksille asenneetiin tehokkaammat Sargo II -akut, jotka oli kehitetty halvelmikksi vaihtoehdoiksi tarjoten kuitenkin lähes saman tehon. Sargo II -akkujen kestoikä oli myös parempi kuin GUPPY -akkujen mutta heikompi kuiten alkuperäisten Sargo-akkujen. Kaikuhuonetilat sijoitettiin uudelleen etummaiseen torpedohuoneeseen makuutilojen alapuolelle.


text: Muutostyöt tehtiin seuraaville aluksille:


text:
Vuosina 1952-1954 toteutettu GUPPY IIA (SCB 47C) oli GUPPY IA -ohjelman kaltainen.
GUPPY IB oli ainoastaan termi, joka kuvasi rajoitettua päivitystä neljälle Nato-maiden laivastoille luovutettavalle alukselle. Aluksiin asennettiin snorkkeli ja ne vastasivat GUPPY IA päivitystä ilman kaikuluotaimen vaihtoa, tulenjohtojärjestelmän modernisointia tai ESM-järjestelmää.


text: Alukset olivat:


title: Atabyrionin Zeuksen temppeli

text: Atabyrionin Zeuksen temppeli oli antiikin aikainen Zeus Atabyriokselle omistettu temppeli Atabyrion-vuorella Rhodoksen saarella (nykyinen Attávyros, Ródos) Kreikassa. Sen arkeologinen kohde sijaitsee lähellä vuoren huippua.


title: Atabyrionin Zeuksen temppeli

text: Zeuksen tai jonkun muun vastaavan jumalan kultti Atabyrion-vuorella palautuu esihistorialliselle ajalle, mahdollisesti jo minolaiselle kaudelle. Apollodoroksen ja Diodoroksen mukaan kultin perusti Kreetalta paennut Althaimenes. Paikka vuorella oli sellainen, josta näkyi tämän kotisaarelle Kreetalle saakka. Muistona kotipaikan jumalista hän rakensi temppelin Zeukselle. Nykyään on puolestaan esitetty, että kultti olisi mahdollisesti ollut hieman myöhempää, foinikialaista alkuperää, sillä saarella oli foinikialainen siirtokunta, ja myös vuoren nimi on seemiläistä alkuperää. Eräistä viitteistä on ajateltu, että kultti olisi mahdollisesti ollut omistettu Zeuksen lisäksi myös Athenelle. Piirtokirjoituksista tiedetään, että saarella toimi atabyriasteina tunnettu uskonnollinen kilta, jonka hoidossa kultti mahdollisesti oli.


title: Atabyrionin Zeuksen temppeli

text: Temppeli sijaitsi hieman vuoren korkeimmasta huipusta etelään noin metrin korkeudessa. Ylös vuorelle ja arkeologiselle kohteelle kulkee tie, joka saa alkunsa Émponaksen kylän lounaispuolelta. Vuorella on jäänteet noin 36 metrin pituisella muurilla ympäröidystä temenos-alueesta. Temppelirakennuksesta on säilynyt joitakin harmaasta kalkkikivestä tehtyjä osia. Suurimmat kivet ovat noin 1,5 metriä pitkiä. Temppelin pylväitä ei ole säilynyt.


title: Atabyrionin Zeuksen temppeli

text: Vuorelta on löydetty lukuisia votiivilahjoja. Pääosa niistä on pieniä pronssisia härkäfiguriineja eli pienoispatsaita. Niiden perusteella on päätelty, että Zeusta olisi mahdollisesti alun perin palvottu paikalla härkähahmoisena. Antiikin aikana kerrottiin, että vuoren härät (tai härkiä esittäneet patsaat) mylvivät, jos saarta uhkasi joku vaara. Erään teorian mukaan tämä voisi viitata myös siihen, että alkuperäiseen kulttiin olisi kuulunut ihmisuhreja, joissa härkähahmon (vertaa Pasifae) tai vuodan sisällä ollut uhri olisi poltettu. Myöhemmin antiikin aikana Atabyrionin Zeus oli ihmishahmoinen muiden jumalten tavoin, mikä näkyy muun muassa rahoissa, joissa tämän kuva esiintyy. Vuorelta on löydetty myös muun muassa Zeuksen patsaan pää.


title: Atabyrionin Zeuksen temppeli

text: Appianoksen mukaan Rhodoksen kaupunginmuurin lähellä oli hellenistisellä kaudella saman kultin pyhäkkö, sillä ajatuksella, ettei ihmisten tarvinnut aina kiivetä ylös vuorelle, joka sijaitsi kaukana kaupungista. Kaupunkipyhäkkö ei kuitenkaan syrjäyttänyt vuoripyhäkköä, vaan myös se säilyi käytössä. Vuorella temppelin koillispuolella hieman alempana sijaitsi muita rakennuksia, joihin lukeutuu muun muassa sisterni eli vesisäiliö.


title: Atabyrionin Zeuksen temppeli

text: Keskiajalla temppelin paikalle rakennettiin luostari uudelleenkäyttämällä sen kiviä. Luostarin raunioiduttua paikalle rakennettiin pieni Pyhälle Johannekselle ("Ágios Ioánnis") omistettu kappeli, joka on sekin nykyisin raunioina.


title: Filérimos

text: Filérimos () on kukkula Ródoksen saarella Kreikassa. Sen korkeus on 267 metriä. Kukkula sijaitsee Ródoksen pohjoisosassa noin kahdeksan kilometriä lounaaseen Ródoksen kaupungista ja noin kaksi kilometriä etelään Ialysóksen kaupungista.


title: Filérimos

text: Filérimos-kukkula oli antiikin aikaisen Ialysoksen kaupungin akropolis eli linnavuori. Kukkulan ympäristö on ollut asuttu esihistorialliselta ajalta lähtien. Sen lähettyviltä on löydetty merkkejä asutuksesta minolaisella ja mykeneläisellä kaudella. Ialysoksen kaupunki kukoisti paikalla 400-luvulla eaa. Kukkulalla oli muun muassa Athene Poliaalle omistettu temppeli.


title: Filérimos

text: Nykyisin kukkulalla sijaitsee Neitsyt Marialle Eläväksitekevälle lähteelle ("Zoodóchos Pigí") omistettu Filérimoksen luostari ("Moní Filerímou"). Sen rakennutti Johanniittain ritarikunta 1400-luvulla. Luostari edustaa arkkitehtuuriltaan goottilaista tyyliä ja se on rakennettu varhaisemman bysanttilaisaikaisen luostarin paikalle. Turkkilaiset tuhosivat luostarin, ja se kunnostettiin 1900-luvulla italialaisvallan aikana. Kukkulalle on rakennettu myös ristintie, joka päättyy 18 metriä korkealle kiviselle ristille paikalla, joka kuvaa Golgataa.


title: Britt Allcroft

text: Britt Allcroft (oikealta nimeltään Hilary Mary Allcroft, s. 14. joulukuuta 1943 Worthing, West Sussex) on englantilainen elokuvaohjaaja ja -käsikirjoittaja. Hän toimi "Tuomas Veturi"- ja "Shining Time Station"-televisiosarjojen tuottajana, joiden pohjalta hän teki elokuvan "Thomas and the Magic Railroad" kesällä 2000.


title: Akseli Gallen-Kallelan patsas

text: Akseli Gallen-Kallelan patsas on Porin Pohjoispuistossa sijaitseva Akseli Gallen-Kallelan monumentti. Sen on suunnitellut Heikki Nieminen ja se on pystytetty vuonna 1965. Patsaan luonnoksesta järjestettiin kilpailu, jonka osallistujien kesken kaupunginhallitus päätyi Niemisen luonnoksen kannalle.


title: Taiteen tammi

text:
Taiteen tammi on kuvanveistäjä Terho Sakin tekemä julkinen veistos Porissa, veistos sijaitsee Porin keskusaukiolla. Veistos julkistettiin vuonna 1968. Teos tuli toiselle sijalle Porin kuvataidelautakunnan järjestämässä Akseli Gallen-Kallelan muistomerkkikilpailussa vuonna 1964.
Veistos on valettu pronssiin, veistoksen allas- ja jalustakivi on mustaa graniittia. Veistokseen kuuluu myös suihkukaivoelementti. Teos esittää kantoa, jonka alta pulppuaa virvoittava elämänvesi.


title: HIT Entertainment

text: HIT Entertainment Ltd. (tyyliteltynä "HiT") on brittiläis–amerikkalainen viihdealan yritys, jonka omistaa Mattel ja alun perin perustettu vuonna 1982 nimellä Henson International Television .


title: Fulacunda

text: Fulacunda on kaupunki sekä osa-alue eli sektori Quinaran alueella Guinea-Bissaussa. Se sijaitsee Geba- ja Bubajoen välisellä niemellä 32 kilometriä Bubasta luoteeseen. Kaupungissa on 1 526 ja osa-alueella 11 275 asukasta (vuonna 2009, väestönlaskenta).


title: Fulacunda

text: Fulacundan osa-alueen pinta-ala on 917,3 neliökilometriä. Kaupunkiväestön osuus on 13,5 %. Portugalin siirtomaa-aikana Fulacunda oli toisen luokan kauppapaikka, jota dominoivat libanonilaiset ja syyrialaiset kauppiaat.


title: Aloïse

text: Aloïse on vuonna 1975 ensi-iltansa saanut Liliane de Kermadecin ohjaama ranskalainen draamaelokuva, jonka pääosissa ovat Delphine Seyrig ja Isabelle Huppert. Seyrig näyttelee vanhempaa ja Huppert nuorempaa sveitsiläistä skitsofrenista art brut -taiteilijaa, Aloïse Corbazia (1886–1964), jonka elämästä elokuva kertoo. Elokuvan käsikirjoituksen laativat de Kermadec ja André Téchiné. De Kermadec, Guy Cavagnac, Alain Dahan ja Paul Vecchiali olivat elokuvan tuottajina. Elokuvan tuotantoyhtiönä oli Unité Trois.


title: Aloïse

text: "Aloïse" sai ensi-iltansa Ranskassa 2. huhtikuuta 1975, oli Framo Diffusionin teatterilevittämä ja keräsi teatterikierroksensa aikana 73 236 katsojaa. Elokuva kilpaili vuoden 1975 Cannesin elokuvajuhlilla, missä Liliane de Kermadec oli ehdokkaana pääkilpailussa parhaan elokuvan Kultaisen palmun saajaksi. Isabelle Huppert sai roolisuorituksestaan parhaan naissivuosan César-ehdokkuuden. "Aloïse" julkaistiin DVD:lle Ranskassa 18. maaliskuuta 2008.


Luettelo Rauman julkisista taideteoksista ja muistomerkeistä sisältää Rauman kaupungissa julkisissa paikoissa olevia pysyviä patsaita, veistoksia, muistomerkkejä- ja laattoja sekä muita taideteoksia. Rauman kaupunkiin on liitetty Rauman maalaiskunta sekä Kodisjoen ja Lapin kunnat.


title: Tite

text: Tite on kaupunki sekä osa-alue eli sektori Quinaran alueella Guinea-Bissaussa. Se sijaitsee Geba- ja Bubajoen välisellä niemellä 71 kilometriä Bubasta luoteeseen. Kaupungissa on 938 ja osa-alueella 14 862 asukasta (vuonna 2009, väestönlaskenta).


title: Tite

text: Titen osa-alueen pinta-ala on 699,5 neliökilometriä. Kaupunkiväestön osuus on 6,3 %. Guinea-Bissaun itsenäisyyssota alkoi vuonna 1963 hyökkäyksellä Titessä sijainnutta portugalilaista varuskuntaa vastaan.


title: F1 2017

text: F1 2017 on Codemastersin kehittämä ja julkaisema ajopeli, joka perustuu Formula 1 -kauteen 2017. Peli julkaistiin PlayStation 4, Xbox One ja Microsoft Windows -alustoille 25. elokuuta 2017.


title: F1 2017

text: Peli sisältää kaikki kauden 2017 -kuljettajat, tallit ja radat. Pelissä on mukana F1 2013:sta tuttuja klassikkoautoja.


Taitoluistelun maailmanmestaruuskilpailut 1912 olivat Sveitsin Davosissa ja Iso-Britannian Manchesterissa käydyt taitoluistelun maailmanmestaruuskilpailut, jotka kilpailtiin kahdessa vaiheessa. Naiset kilpailivat Davosissa 27.–28. tammikuuta. Miesten ja parien kilpailu käytiin 16.-17. helmikuuta Manchesterissa.


title: Dylan Wells

text: Dylan Wells (s. 3. tammikuuta 1998 St. Catharines, Ontario, Kanada) on kanadalainen jääkiekkomaalivahti, joka pelaa OHL-liigassa Peterborough Petesissä. NHL-joukkue Edmonton Oilers solmi Wellsin kanssa 17. toukokuuta 2017, 3 vuoden tulokassopimuksen.


title: Dylan Wells

text: Wells teki maalin OHL:ssä huhtikuussa 2017.


title: Tuurinportti

text: Tuurinportti on Alavudella, Suomessa sijaitseva liikekeskus, joka avattiin kesäkuussa 2017. Rakennus on kooltaan 2 820 neliömetriä. Sen rakennustyöt alkoivat syksyllä 2016. Kauppakeskuksessa on useita vuokralaisia erikoisliikkeineen sekä suuri outlet-alue.


title: Montefalco

text: Montefalco on kunta Keski-Italiassa Umbrian hallintoalueella olevassa Perugian maakunnassa. Se sijaitsee korkean kukkulan päällä, josta on näkymät ympäröiviin Clitunno-, Topino- ja Tiberjokien laaksoihin. Lisäksi kaupungista voi nähdä useita kaukaisempia kaupunkeja ja vuoria. Kaupunkia kutsutaankin Umbrian parvekkeeksi.


title: Montefalco

text: Montefalcossa on viinin viljelyllä pitkät perinteet, ja sen viinit ovat arvostettuja.


title: Montefalco

text: Kaupungin nähtävyyksiä ovat kaupungin muurit portteineen. Portteja on viisi ja ne ovat nimeltään "Porta Camiano", "Porta Sant'Agostino", "Porta San Bartolomeo" (nykyään "Porta Federico II"), "Porta della Rocca" ja "Porta di San Leonardo". Kaupungin keskussa oleva lähes pyöreä aukio "Piazza del Comune" on kaupungin keskus. Aukion laidalla on kunnantalo "Palazzo Comunale".


title: Montefalco

text: Entinen kirkko ja nykyinen museo "Complesso Museale Di San Francesco" esittelee kaupungin historiaa, kulttuuria ja perinteitä. Se on rakennettu vuosina 1335-1338, ja oli ensimmäinen fransiskaanien asutus kaupungin muurien sisäpuolella. Kirkkona se toimi vuoteen 1863 saakka, jolloin se siirtyi kunnan omistukseen ja lopulta siitä tehtiin museo vuonna 1895. Vuodesta 1990 lähtien museo on jaettu kolmeen näyttelytilaan: entiseen kirkkoon, kuvagalleriaan ja kryptaan. Entinen kirkon tiloissa on nähtävillä Benozzo Gozzolin freskoja. Kuvagalleriassa on paikallisen taidemaalarin Francesco Melanzion maalauksien lisäksi, Antoniazzo Romanon, Niccolò Alunnon ja Melozzo da Forlìn maalauksia. Kryptassa on nähtävillä arkeologisia löytöjä, veistoksia ja fragmentteja eri aikakausilta.


title: Catió

text: Catió on kaupunki Guinea-Bissaussa. Se sijaitsee Tombali- ja Cumbijãjokien välisellä niemellä 280 kilometriä Bissausta maanteitse kaakkoon. Kaupunki on Tombalin alueen ja Catión osa-alueen eli sektorin hallinnollinen keskus. Kaupungissa on 4 886 ja osa-alueella 26 999 asukasta (vuonna 2009, väestönlaskenta).


title: Catió

text: Catión osa-alueen pinta-ala on 1 020,1 neliökilometriä. Kaupunkiväestön osuus on 18,1 %.


title: Marja (täsmennyssivu)

text: Marja voi tarkoittaa esimerkiksi seuraavia:


title: Painin Suomen-mestaruuskilpailut 1912

text: Vuoden 1912 painin Suomen-mestaruuskilpailut järjestettiin Vaasassa 23.-24. maaliskuuta. Ne olivat järjestyksessään viidennet SVUL:n painimestaruuskilpailut. Kisojen ainoa laji oli kreikkalais-roomalainen paini, jossa painittiin neljässä painoluokassa.


title: Painin Suomen-mestaruuskilpailut 1912

text:
Ottelut olivat äärimmäisen tasaisia. Vain viidessä kamppailussa saatiin ratkaisu ennen täyttä aikaa, kun taas 28 ottelua päättyi ratkaisemattomaan - mm. kaikki raskaan sarjan ottelut, jolloin kilpailijat sijoitettiin painonmukaiseen järjestykseen kevyimmästä painavimpaan. Kalle Viljamaa putosi näin neljänneksi.
Sarjassa 73 kg oli kuusi painijaa, joista kaksi parasta pystyi kahteen aikavoittoon kolmen ratkaisemattoman lisäksi. Mestaruus ratkaistiin näiden välisellä arvonnalla. Kaikki muut sarjan kilpailijat suljettiin kilpailusta neljän ratkaisemattoman ottelun takia, joten pronssimitali jäi jakamatta.


title: Typpö

text: Typpö on sukunimi. Se on muun muassa seuraavien suomalaisten henkilöiden sukunimi:


title: Österman

text: Österman on sukunimi. Se on muun muassa seuraavien henkilöiden sukunimi:


title: Indianapolis 500 2017

text: Indianapolis 500 2017 (virallisesti 101st Indianapolis 500 presented by PennGrade Motor Oil) oli IndyCar -sarjan kauden 2017 kuudes osakilpailu, joka ajettiin 28. toukokuuta Indianapolis Motor Speedwayn ovaaliradalla.


title: Indianapolis 500 2017

text: Fernando Alonso teki debyytin ajamalla Indianapolis 500 kilpailun McLaren Honda Andretti -tallin autolla.


title: Indianapolis 500 2017

text: Kilpailussa nähtiin raju kolari kun Scott Dixon tormäsi radalla Jay Howardin vaurioituneeseen autoon. Törmäyksen seurauksena Dixonin auto lähti hurjaan ilmalentoon ja laskeutui rajusti ratavallin päälle jonka myötä Dixonin auton perä katkesi iskun seurauksena.


title: Indianapolis 500 2017

text: Alonson kilpailu päättyi moottoririkkoon 21 kierrosta ennen maalia. Kilpailun voittoon ajoi entinen F1-kuljettaja Takuma Satō.


title: Indianapolis 500 2017

text: Alonso valittiin Indianapolis 500 -kisan parhaaksi tulokaskuskiksi maanantaina järjestetyssä palkintogaalassa. Espanjalaiskuski tienasi suorituksestaan reilut 270 000 euroa, josta reilut 40 000 euroa tuli parhaan tulokaskuskin palkinnosta.


Viestijuoksun Suomen-mestaruuskilpailut 1912 olivat kolmannet viestijuoksun Suomen-mestaruuskilpailut. Kilpailut käytiin Viipurissa 15.–17. kesäkuuta 1912 yleisten voimistelu- ja urheilujuhlien yhteydessä.


title: Viestijuoksun Suomen-mestaruuskilpailut 1912

text: ! Joukkueet juoksivat yksitellen.


title: Pia Douwes

text: Petronella Irene Allegonda ”Pia” Douwes (s. 5. elokuuta 1964 Amsterdam, Alankomaat) on alankomaalainen laulaja ja näyttelijä. Hän on tullut tunnetuksi lukuisista musikaalirooleistaan eri Euroopan maissa ja erityisesti saksankielisessä Euroopassa. Hän onkin yksi Euroopan tunnetuimmista musikaalitähdistä.


title: Pia Douwes

text: Douwes aloitti uransa musikaaliteatterissa 1980-luvun puolivälissä Wienissä. Yksi hänen ensimmäisiä roolejaan oli Grizzabellan rooli musikaalissa "Cats", jossa hän näytteli 1980-luvun lopulla Wienissä, Amsterdamissa ja Moskovassa. Hänet tunnetaan kenties parhaiten roolistaan keisarinna Sissinä itävaltalaisessa musikaalissa "Elisabeth". Hänen muita tunnettuja musikaaliroolejaan ovat Maria ("West Side Story"), Fantine ("Les Misérables"), Rizzo ("Grease"), Sally Bowles ("Cabaret"), Eva Perón ("Evita"), Janet ("The Rocky Horror Show"), Velma Kelly ("Chicago") ja Norma Desmond ("Sunset Boulevard"). Douwes näytteli Velma Kellya "Chicago"-musikaalissa sekä Lontoon West Endissä että New Yorkin Broadwaylla. Hän oli myös Pocahontasin äänenä Disneyn animaatioelokuvan hollanninkielisessä versiossa.


title: The Norden

text: The Norden eli The Pohjoismaat on Svenska Ylen tuottama ajankohtaisohjelma. Sen tuottajat ovat Joakim Rundt ja Lasse Grönroos. Sarja sijoittuu Pohjoismaihin, erityisesti Suomeen, Ruotsiin, Norjaan ja Tanskaan. "The Norden" on selostettu ruotsiksi.


title: The Norden

text: Sarjassa on kuusi jaksoa. Näiden lisäksi ensimmäisestä jaksosta tuttu Haldenin vankilan työntekijä on osallistunut saman kuvausryhmän tunnin mittaiseen englanninkieliseen spin-off-jaksoon "Breaking the cycle".


title: The Norden

text: Sarjassa tutkitaan pohjoismaista yhteiskuntaa ulkopuolisin silmin. Ulkomaalainen vierailija saa tehtäväkseen verrata pohjoismaisia arvoja omiin lähtökohtiinsa ja luoda keskustelua siitä, miten kulttuurit eroavat toisistaan.


title: The Norden

text:
Jokainen "The Nordenin" jaksoista alkaa tällä selitteellä:"Tämä on The Pohjoismaat, jossa tarkastelemme pohjoismaista hyvinvointia, mutta ulkopuolisen, puolueettoman, ei-pohjoismaisen arvioijan silmin. Millaisen yhteiskunnan olemme Pohjoismaissa rakentaneet?"
Alla olevaan taulukkoon on listattu jokaisen "The Nordenin" jakson lisäksi spin-off-jakso "Breaking the cycle".


title: David Mitton

text: David Nelson Godfrey Mitton (s. 13. heinäkuuta 1938 – 16. toukokuuta 2008) oli brittiläinen elokuvaohjaaja ja -käsikirjoittaja. Hänet tunnetaan parhaiten "Tuomas Veturi" ja "Purtilot"-lastenohjelmien luojana.


title: Komo (Guinea-Bissau)

text: Komo (myös "Como") on saari sekä osa-alue eli sektori Tombalin alueella Guinea-Bissaussa. Se sijaitsee Atlantin rannikolla Tombali- ja Cumbijãjokien suistossa Catión eteläpuolella. Komosaaren taajamassa on 1 194 ja osa-alueella 8 777 asukasta (vuonna 2009, väestönlaskenta).


title: Komo (Guinea-Bissau)

text: Komosaarella vuonna 1963 käydyssä taistelussa PAIGC:n sissit valtasivat portugalilaisen varuskunnan. Kyseessä oli ensimmäinen huomattava voitto Guinea-Bissaun itsenäisyyssodassa.


title: Bedanda

text: Bedanda on kaupunki sekä osa-alue eli sektori Tombalin alueella Guinea-Bissaussa. Se sijaitsee Cumbijãjoen varrella 24 kilometriä Catiósta koilliseen. Kaupungissa on 665 ja osa-alueella 24 293 asukasta (vuonna 2009, väestönlaskenta).


title: Bedanda

text: Bedandan osa-alueen pinta-ala on 1 142,6 neliökilometriä. Kaupunkiväestön osuus on 2,7 %.


title: Cacine

text: Cacine on kaupunki sekä osa-alue eli sektori Tombalin alueella Guinea-Bissaussa. Se sijaitsee Cacinejoen rannalla 95 kilometriä Catiósta maanteitse kaakkoon. Kaupungissa on 977 ja osa-alueella 15 648 asukasta (vuonna 2009, väestönlaskenta).


title: Cacine

text: Cacinen osa-alueen pinta-ala on 613,4 neliökilometriä. Kaupunkiväestön osuus on 6,2 %. Portugalin siirtomaa-aikana Cacine oli toisen luokan kauppapaikka, jota dominoivat libanonilaiset ja syyrialaiset kauppiaat.


title: Quebo

text: Quebo on kaupunki sekä osa-alue eli sektori Tombalin alueella Guinea-Bissaussa. Se sijaitsee lähellä Guinean rajaa 90 kilometriä Catiósta koilliseen. Kaupungissa on 5 245 ja osa-alueella 15 372 asukasta (vuonna 2009, väestönlaskenta).


title: Quebo

text: Quebon osa-alueen pinta-ala on 960,4 neliökilometriä. Kaupunkiväestön osuus on 34,1 %. Portugalin siirtomaa-aikana paikkakunta tunnettiin nimellä "Aldeia Formosa".


title: The Visitor (UFOn albumi)

text: The Visitor on brittiläisen hard rock -yhtye UFOn yhdeksästoista studioalbumi, joka julkaistiin vuonna 2009.


title: The Visitor (UFOn albumi)

text: Albumilla bassokitaraa ei soita yhtyeen jäsen, vaan yhtyeen ulkopuolinen muusikko, Peter Pichl.


title: Hr. Ms. O 10

text: Hr. Ms. O 10 oli Alankomaiden kuninkaallisen laivaston vuonna 1926 palvelukseenotettu O 9 -luokan sukellusvene.


title: Hr. Ms. O 10

text: Alus tilattiin 9. elokuuta 1921 Nederlandse Dok en Scheepsbouw Maatschappijilta ja sen köli laskettiin 24. joulukuuta 1923. Alus laskettiin vesille 30. heinäkuuta 1925 ja se otettiin palvelukseen 1. syyskuuta 1926.


title: Hr. Ms. O 10

text: Alus lähti 9. toukokuuta 1927 Nueuwediepistä yhdessä "Hr. Ms. O 11":n, Hr. Ms. Hertog Hendrik":n, "Hr. Ms. Z 5":n, "Hr. Ms. Z 6":n, "Hr. Ms. Z 7":n ja "Hr. Ms. Z 8":n kanssa Norjaan, mistä osasto palasi 1. kesäkuuta. Saman osaston kanssa alus lähti koulutuspurjehdukselle Itämerelle, mistä palattiin Kattegatin kautta kotisatamaan 8. elokuuta.


title: Hr. Ms. O 10

text: Alus lähti 16. heinäkuuta 1928 pienemmän osaston mukana Pohjanmerelle. Aiemmasta osastosta puuttuivat "Hr. Ms. O 11" ja "Hr. Ms. Z 8". Se vieraili Edinburghissa Skotlannissa ennen paluutaan kotisatamaan 28. heinäkuuta. Itäemren purjehduksella alus oli 8. heinäkuuta - 8. elokuuta 1929.


title: Hr. Ms. O 10

text: Alus oli talven 1929-1930 NV Werkspoorin telakalla Amsterdamissa, jossa sille asennettiin Saksasta hankittu torpedoiden laukaisujärjestelmä. Uusi järjestelmä mahdollisti kuplattoman torpedoiden laukaisun. Järjestelmä todettiin kuitenkin testattaessa huonoksi kuin Hollannin Itä-Intiassa testattavana ollut järjestelmä ja se poistettiin.


title: Hr. Ms. O 10

text: Alus vieraili 30. heinäkuuta 1930 Antwerpenissä Belgiassa "Hr. Ms. O 9":n, "Hr. Ms. Jacob van Heemskerckin" ja "Hr. Ms. Witte de Within" kanssa. Alus osallistui 1. heinäkuuta - 7. elokuuta 1931 koulutuspurjehdukseen Itämerellä. Alus osallistui 4. toukokuuta - 20. kesäkuuta 1936 koulutuspurjehdukseen Itämerellä sisaralustensa, "Hr. Ms. Hertog Hendrikin" ja "Hr. Ms. Z 5":n kanssa.


title: Itävallan–Turkin sota (1737–1739)

text: Itävallan–Turkin sota 1737–1739 käytiin Habsburgien monarkian Itävallan ja Osmanien valtakunnan välillä. Se oli myös osa Venäjän–Turkin sotaa 1735–1739 Itävallan ja Venäjän liittolaisuuden kautta. Sota päättyi Osmanien valtakunnan voittoon ja seuranneessa Belgradin rauhansopimuksessa Itävalta joutui luopumaan alueista, jotka se oli vallannut osmaneilta 20 vuotta aiemmin käydyn Itävallan–Turkin sodan aikana.


title: Itävallan–Turkin sota (1737–1739)

text: Keisarinna Anna Ivatovnan hallitsema Venäjä aloitti sodan Osmanien valtakuntaa vastaan 1735. Sen armeija menestyi taisteluissa, mutta kärsi sotaretkien aikana suuria tappioita kulkutautien ja huoltovaikeuksien vuoksi. Habsburgien Itävalta oli Venäjän liittolainen, mutta se pysytteli alkuun erillään sodasta ja toimi jopa välittäjänä osapuolten välisissä neuvotteluissa, joita pidettiin yllä koko sodan ajan. Kaarle VI:n hallitsema Itävalta halusi vallata lisää osmaneille kuuluneita alueita Balkanilta ja lopulta Venäjän taisteluissa saamien voittojen rohkaisemana se päätti liittyä mukaan. Tammikuussa 1737 Itävalta solmi Venäjän kanssa salaisen sopimuksen, missä se sopi mukaantulosta.


title: Itävallan–Turkin sota (1737–1739)

text: Osmanien armeija osoittautui paljon kovemmaksi pähkinäksi Itävallalle. Sen joukot onnistuivat valtaamaan Nišin aivan sodan alussa, mutta jo elokuussa 1737 osmanit saavuttivat merkittävän voiton lukumäärältään yli kaksi kertaa suuremmasta itävaltalaisarmeijasta Banja Lukan taistelussa Bosniassa. Tämän jälkeen Itävallalla oli suuria vaikeuksia pitää puoliaan osmanijoukkoja vastaan. Usein balkanilaisista vapaaehtoisista muodostettuja osmanien joukkoja johtivat taitavat kenraalikuvernöörit Hacı İvaz Mehmed pašša ja Hekimoğlu Ali pašša, joka oli kerännyt kokemusta useissa konflikteissa eri puolilla Osmanien valtakuntaa. Vaikka osmanien lukumäärä oli pienempi ja varustus ajankohtaan nähden usein vanhanaikaista, sen Balkania puolustavat joukot onnistuivat pitämään Itävallan aisoissa. Myös Itävallan armeija kärsi raskaasti kulkutaudeista, joskin sillä ei ollut samanlaisia huolto-ongelmia, joita Venäjä kohtasi Ukrainassa, Krimillä ja Kaukasuksella. Vaikka Venäjä yleensä menestyi sotilaallisissa yhteenotoissa, sen sotaretket epäonnistuivat vuosi toisensa jälkeen ja talven lähestyessä se joutui vetämään joukkonsa aina takaisin. Vuonna 1738 Itävalta kärsi jälleen tappion, kun Orsovan piiritys päättyi osmanien voittoon. Piiritettyjen tueksi lähetetty kreivi Lothar Königseggin johtama armeija onnistui lyömään osmaniosaston Korniassa, 50 kilometrin päässä Orsovasta, mutta kärsi tappion päätaistelussa.


title: Itävallan–Turkin sota (1737–1739)

text: Vuonna 1739 tilanne Itävallan vastaisella rintamalla alkoi käydä osmaneille tukalaksi Venäjän etenemisen vuoksi. Sotamarsalkka Burkhard Christoph von Münnichin johtamat venäläiset voittivat Stavutšanyn taistelun, jonka seurauksena ne pystyivät valtaamaan H'otynin linnakkeen lähes ilman taistelua. Münnich oli kehittänyt "itämaisen suunnitelman", jonka ydinajatuksena oli vallata koko osmaneille kuulunut Balkanin alue, minkä saavuttaakseen hän haikaili marssivansa aina Istanbuliin asti. Hänen joukkonsa etenivät Prutjoen vartta kohti etelää ja valtasivat Iașin. Osmanien armeija oli vaarassa jäädä motitetuksi Balkanille. Suurvisiiriksi noussut Hacı İvaz Mehmed pašša aloitti rauhaan tähtäävät neuvottelut, mutta pyrki samalla mahdollistamaan valtakunnalleen sotilaallisen voiton. Hän kasvatti armeijansa kokoa ja hyökkäsi länteen lyödäkseen Itävallan irralleen sodasta, jonka jälkeen joukot voitaisiin keskittää kokonaan Venäjää vastaan. 22. heinäkuuta käyty Grotskan taistelun päättyi osmanien voittoon. Se jäi käytännössä sodan ratkaisutaisteluksi. Tappion nujertama Itävallan armeijan ylipäällikkö George Olivier Wallis menetti aloitekykynsä ja vetäytyi joukkoineen Belgradin taakse, jolloin Mehmed pašša saattoi edetä piirittämään kaupunkia.


title: Itävallan–Turkin sota (1737–1739)

text: Rauhansopimus allekirjoitettiin solmittiin 18. syyskuuta. Itävallan edustajana toimi kenraali Wilhelm Reinhard von Neipperg, jonka innokkaasti rauhaa etsinyt Hacı İvaz Mehmed pašša oli käytännössä pidättänyt neuvottelujen ajaksi. Näin Neipperg ei saanut päivitettyä tietoa esimerkiksi Venäjän etenemisestä. Joka tapauksessa Belgradin puolustuksen luhistuttua tilanne kävi Itävallalle lohduttomaksi. Osmaneja neuvotteluissa edusti Mehmed paššan lisäksi Koca Ragıp pašša, josta myös aikanaan tuli suurvisiiri. Itävalta joutui palauttamaan edellisessä sodassa valtaamansa alueet takaisin osmaneille.


title: Itävallan–Turkin sota (1737–1739)

text: Uutinen rauhasta lamautti Venäjän etenemisen. Münnichin joukot olisivat jääneet Mustanmeren ja osmaniarmeijan väliin ilman liittolaistensa sivustatukea, joten Venäjä joutui hakemaan pikaisesti rauhaa ja tyytymään paljon suunniteltua maltillisempiin ehtoihin. Venäjän–Turkin sota päättyi saman vuoden lokakuussa allekirjoitettuun Nissan rauhaan.


title: Itävallan–Turkin sota (1737–1739)

text: Sodan päättymisen jälkeen Habsburgien monarkia etsi syyllisiä häviöönsä. George Olivier Wallis tuomittiin vankeuteen ja hänen tuli kärsiä tuomionsa Spielbergin linnakkeessa. Samoin kävi useille Grotskan taisteluun osallistuneille itävaltalaiskenraaleille sekä Neippergille, joka oli neuvotellut rauhansopimuksen. Heidän onnekseen keisari Kaarle VI kuoli vielä saman vuoden aikana ja uusi keisarinna Maria Teresia armahti tuomitut marraskuussa 1740.


title: Itävallan–Turkin sota (1737–1739)

text: Osmanien valtakunnassa seurasi useita vuosia kestänyt rauhan jakso, jolloin sen perinteiset viholliset olivat sitoutuneet sotiinsa omilla tahoillaan.


title: Automatic Packet Reporting System

text: Automatic Packet Reporting System, APRS, on järjestelmä, jossa radiolähettimen sijainti lähetetään radiotoistimelle taajuudella 144,800 MHz:iä ja samalta raditoistimelta saadaan myös muiden radiolähettimien sijainti, jotta voidaan saada selville, mitä radiolähetimiä on esimerkiksi kymmenien kilometrien päässä, jotta tiedettäisiin, mihin asemiin voidaan ottaa yhteys omalta radioasemalta.


title: Automatic Packet Reporting System

text: Tämä paikannusta varten on mm. Suomen Meripelastusseuran jäsenyhdistys Porkkala Meripelastajien pelastusveneessä, Pv Aktiassa, APRS, jolla voidaan sijainti ilmaista. Samanlainen järjestelmä on Pr Jenny Wihurissa, Pv Nihdissä ja Pv Rautauomassa.


title: Sera

text: Sera voi tarkoittaa:


title: MCPA

text: MCPA eli 2-metyyli-4-kloorifenoksietikkahappo (CHClO) on fenoksietikkahappojohdannaisiin kuuluva orgaaninen yhdiste. Yhdistettä käytetään runsaasti rikkaruohomyrkkynä muun muassa maataloudessa.


title: MCPA

text: MCPA on puhtaana huoneenlämpötilassa valkoista kiteistä ainetta. Tekninen epäpuhdas tuote on usein väriltään ruskehtavaa. Yhdiste liukenee vain erittäin niukasti veteen ja paremmin moniin orgaanisiin liuottimiin kuten etanoliin, dietyylieetteriin ja tolueeniin. Aine on heikko happo ja sen pK-arvo on 3,73. MCPA on selektiivinen rikkaruohomyrkky, joka tehoaa myös muuten vaikeasti hävitettäviin rikkakasveihin kuten ohdakkeisiin ja hierakoihin. Aineen vaikutusmekanismi perustuu siihen, että se matkii kasvien luonnollista kasvuhormonia auksiinia. Se vaikuttaa kasvien DNA- ja RNA-polymeraasien toimintaan. MCPA ärsyttää ihoa, silmiä ja hengitysteitä. Aineelle altistumisesta voi seurata huonovointisuutta, pääkipua, vatsakipuja ja ripulia. Yhdiste saattaa olla karsinogeeninen.


title: MCPA

text:
MCPA:ta valmistetaan klooraamalla o-kresolia. Tässä reaktiossa muodostuva tuote reagoi seuraavaksi emäksisissä olosuhteissa kloorietikkahapon kanssa, jolloin muodostuu MCPA:ta.
MCPA on hyvin runsaasti käytetty rikkaruohomyrkky. Sitä käytetään muun muassa vilja-, vihannes- ja marjaviljelmillä, metsien istutusvaiheessa, teiden varsilla sekä pihojen, puistojen ja golfkenttien nurmilla. Yhdiste voidaan levittää joko veteen sekoitettuna emulsiona tai jauheena. MCPA soveltuu myös käytettäväksi yhdessä muiden rikkaruohomyrkkyjen kanssa seoksina.


title: Seran piirikunta

text: Seran piirikunta () on Japanin piirikunta Honshūn saarella Chūgokun alueella Hiroshiman prefektuurissa. Se sijaitsee sisämaan ylänköalueella prefektuurin keskiosassa Onomichin pohjoispuolella. Piirikunnassa on 16 743 asukasta (vuonna 2017) ja sen pinta-ala on 278,14 neliökilometriä.


title: Seran piirikunta

text: Seran piirikunnassa on kuntaliitosten myötä jäljellä vain yksi kunta, Sera.


title: Seran piirikunta

text: Seran piirikunta perustettiin vuonna 1878. Japanin kuntalaitoksen perustamisen yhteydessä vuonna 1889 se jaettiin kolmeentoista kuntaan: Higashi, Higashiōta, Hirosada, Kanda, Kōzan, Mikawa, Nishiōta, Oguni, Ōmi, Tsukushi, Tsuna, Ueda ja Yoshikawa. Niistä maaseutukaupungin aseman sai ensimmäisenä Kōzan vuonna 1898.


title: Seran piirikunta

text: Shōwa-kauden suurten kuntaliitosten myötä 1950-luvun puolivälissä syntyivät Seranishin (1954) ja Seran (1955) maaseutukaupungit. 1950-luvun lopussa piirikunnassa olikin jäljellä enää kolme maaseutukaupunkia. Kun vuonna 2004 Kōzan ja Seranishi liitettiin Seraan, siitä tuli piirikunnan ainoa jäljellä oleva kunta.


title: Quinhamel

text: Quinhamel on kaupunki Guinea-Bissaussa. Se sijaitsee Geba- ja Mansoajokien välisellä Bissausaarella 35 kilometriä Bissausta länteen. Kaupunki on Biombon alueen ja Quinhamelin osa-alueen eli sektorin hallinnollinen keskus. Kaupungissa on 5 594 ja osa-alueella 42 659 asukasta (vuonna 2009, väestönlaskenta).


title: Quinhamel

text: Quinhamelin osa-alueen pinta-ala on 451,0 neliökilometriä. Kaupunkiväestön osuus on 13,1 %.


title: Safim

text: Safim on kaupunki sekä osa-alue eli sektori Biombon alueella Guinea-Bissaussa. Se sijaitsee Geba- ja Mansoajokien välisellä Bissausaarella 36 kilometriä Quinhamelista itään. Kaupungissa on 2 705 ja osa-alueella 17 356 asukasta (vuonna 2009, väestönlaskenta).


title: Safim

text: Safimin osa-alueen pinta-ala on 174,8 neliökilometriä. Kaupunkiväestön osuus on 15,6 %.


title: Prabis

text: Prabis on kaupunki sekä osa-alue eli sektori Biombon alueella Guinea-Bissaussa. Se sijaitsee Gebajoen suussa 49 kilometriä Quinhamelista maanteitse kaakkoon. Kaupungissa on 2 731 ja osa-alueella 33 024 asukasta (vuonna 2009, väestönlaskenta).


title: Prabis

text: Prabisin osa-alueen pinta-ala on 213,0 neliökilometriä. Kaupunkiväestön osuus on 8,3 %.


title: Tentshepeh

text: Tentshepeh voi tarkoittaa:


title: Bigene

text: Bigene on kylä sekä osa-alue eli sektori Cacheun alueella Guinea-Bissaussa. Se sijaitsee Cacheujoen varrella 140 kilometriä Cacheusta maanteitse itään. Osa-alueella 51 412 asukasta (vuonna 2009, väestönlaskenta).


title: Bigene

text: Bigenen osa-alueen pinta-ala on 1 082,2 neliökilometriä. Siellä sijaitsee Ingorén kaupunki, jossa oli 7 808 asukasta vuonna 2009. Kaupunkiväestön osuus on 15,2 %.


title: Bula

text: Bula on kaupunki sekä osa-alue eli sektori Cacheun alueella Guinea-Bissaussa. Se sijaitsee Cacheu- ja Mansoajokien välisellä alueella 70 kilometriä Cacheusta kaakkoon. Kaupungissa on 8 678 ja osa-alueella 29 557 asukasta (vuonna 2009, väestönlaskenta).


title: Bula

text: Bulan osa-alueen pinta-ala on 746,0 neliökilometriä. Kaupunkiväestön osuus on 29,4 %.


title: Caió

text: Caió on kaupunki sekä osa-alue eli sektori Cacheun alueella Guinea-Bissaussa. Se sijaitsee Jetasaaren mantereesta erottavan kanaalin rannalla 60 kilometriä Cacheusta etelään. Kaupungissa on 1 189 ja osa-alueella 12 696 asukasta (vuonna 2009, väestönlaskenta).


title: Caió

text: Caión osa-alueen pinta-ala on 664,3 neliökilometriä. Kaupunkiväestön osuus on 9,4 %.


title: Gullane Entertainment

text: Gullane Entertainment (alun perin The Britt Allcroft Company) oli brittiläinen tuotantoyhtiö joka tuotti lastenohjelmia, muun muassa "Tuomas Veturin".


title: São Domingos

text: São Domingos on kaupunki sekä osa-alue eli sektori Cacheun alueella Guinea-Bissaussa. Se sijaitsee Cacheujoen pohjoispuolella 155 kilometriä Cacheusta maanteitse pohjoiseen. Kaupungissa on 5 102 ja osa-alueella 29 116 asukasta (vuonna 2009, väestönlaskenta).


title: São Domingos

text: São Domingosin osa-alueen pinta-ala on 1 035,1 neliökilometriä. Kaupunkiväestön osuus on 17,5 %. Portugalin siirtomaa-aikana São Domingos oli toisen luokan kauppapaikka, jota dominoivat libanonilaiset ja syyrialaiset kauppiaat.


title: Kyynelheinät

text: Kyynelheinät ("Coix") on heinäkasvien (Poaceae) heimoon kuuluva pieni kasvisuku. Sukuun kuuluu neljä lajia.


title: Aeroflotin lento 7841

text: Aeroflotin lento 7841 oli Aeroflotin reittilento Minskistä Leningradiin. Lennolla 1. helmikuuta 1985 käytetty Tupolev Tu-134AK syöksyi maahan pian lentoonlähdön jälkeen molempien moottorien sammuttua. Lennolla oli 80 ihmistä, joista 58 kuoli maahansyöksyssä.


title: Aeroflotin lento 7841

text: Onnettomuuskone oli pysäköitynä Minskin lentoasemalla 25. tammikuuta lähtien. Sää oli tuona aikana sateinen, ja lämpötila laski nollan alle. Juuri ennen onnettomuuslentoa koneelle tehtiin jäänpoistokäsittely kuumalla vedellä ja jäänpoistonesteellä. Lentoonlähdössä ei ollut ongelmia, mutta kuusi sekuntia sen jälkeen vasemmanpuoleinen moottori sammui. Miehistö jatkoi nousua koneen kääntyessä samalla vasemmalle. He alkoivat myös valmistautua palaamaan Minskiin. 65 sekuntia lentoonlähdön jälkeen oikeanpuoleisen moottorin viasta ja tärinästä varoittavat valot syttyivät. Kaksi sekuntia myöhemmin moottori sammui. Kapteeni käänsi koneen laskuun säilyttääkseen riittävän lentonopeuden. Ympärillä oli vain metsää, eikä korkeus riittänyt Minskiin palaamiseen, joten miehistön oli tehtävä pakkolasku. Kone osui puihin 22 metrin korkeudella, syöksyi maahan ja syttyi tuleen. Lentoinsinööri, suunnistaja ja lentoemäntä sekä 55 matkustajaa kuoli. Loput 22 koneessa ollutta loukkaantuivat, mutta selvisivät hengissä.


title: Aeroflotin lento 7841

text: Moottoreita tutkittaessa selvisi, että ne olivat sammuneet niihin päätyneen jään vuoksi. Jään lähdettä ei varmuudella pystytty selvittämään, mutta todennäköisimpänä vaihtoehtona pidettiin huolimatonta jäänestokäsittelyä ja sen tulosten tarkastamista, joiden seurauksena siiville jäi jäätä.


title: A Conspiracy of Stars

text: A Conspiracy of Stars on brittiläisen hard rock -yhtye UFOn kahdeskymmenesensimmäinen studioalbumi, joka julkaistiin alkuvuodesta 2015.


title: Anna Jagellonica

text: Anna Jagellonica (18. lokakuuta 1523 – 9. syyskuuta 1596) oli Puolan kuninkaan Sigismund I Vanhan ja tämän italialaissyntyisen puolison Bona Sforzan tytär, myöhemmin Puola-Liettuan kuningatar.


title: Anna Jagellonica

text: Anna Jagellonicalla oli neljä sisarusta, joista yksi oli poika, Sigismund August, kolme tyttöjä, Isabella, Sofia ja Katariina Jagellonica. Kuningasperhe asui Krakovassa Wawelin linnassa. Sigismund Augustista tuli isänsä kuoltua 1548 Puola-Liettuan kuningas. Isabella kuoli Italiassa, jonne tyttäret olivat lähteneet äidin mukana. Katariina avioitui Ruotsin Juhana-herttuan kanssa. Anna pysyi pitkään naimattomana ja asettui Varsovan linnaan, jonne hän perusti oman hovin.


title: Anna Jagellonica

text: Sigismund Augustin kuoltua kuninkaaksi tuli ranskalainen Henri Valois. Hänen aikansa oli lyhyt, muutaman kuukauden mittainen, ja valtakunta jäi vaille hallitsijaa. Päästäkseen kuningattareksi Anna Jagellonica avioitui 50-vuotiaana itseään nuoremman transilvanialaisen ruhtinaan Stefan Batoryn kanssa, joka kuoli 1586. Anna ajoi voimakkaasti Puolan seuraavaksi kuninkaaksi sisarenpoikaansa Sigismund Vaasaa. Elokuussa 1587 hänen toiveensa toteutui, kun Sigismund Vaasa kruunattiin kuninkaaksi.


title: Anna Jagellonica

text: Anna Jagellonica kuoli 1596. Hänet on haudattu Wawelin katedraaliin.


title: Kymmenottelun Suomen-mestaruuskilpailut 1912

text: Kymmenottelun Suomen mestaruudesta kilpailtiin Kokkolassa 24.–25. elokuuta 1912. Samassa yhteydessä ratkaistiin mestaruus myös tunninjuoksussa. Otteluun osallistui 4 urheilijaa.


text: Lajit taulukoitu järjestyksessä: pituushyppy, kuulantyöntö, 110 m aitajuoksu, kiekonheitto, seiväshyppy, 100 m juoksu, korkeushyppy, keihäänheitto, kolmiloikka, 1 500 m juoksu.


title: Olavin Krouvi

text: Olavin Krouvi eli ”Olkku” on Turussa Hämeenkatu 30:ssä sijaitseva ravintola, joka on perustettu vuonna 1964. Se oli 1980-luvun loppuun asti Oy Alko Ab:n tytäryhtiön Kantaravintolat Oy:n omistuksessa ja noudatti aluksi paljolti samaa liiketoimintakonseptia kuin ympäri maata toimineet Kantakrouvit portsareineen ja ruokatarjoiluineen. Olavin Krouvista tuli pian suositumpi kuin vuotta aiemmin Turun Humalistonkadulle avatusta saman ketjun Kantakrouvista. Ravintolan vakioasiakkaiksi tuli kulttuuriväkeä, etenkin läheisen Turun kaupunginteatterin henkilökuntaa.


title: Olavin Krouvi

text: Vuonna 1985 Olavin Krouvi muuttui Jouni Aallon johdolla menestykselliseksi musiikkibaariksi ja tanssipaikaksi nimeltä Number One Music Bar. Taiteilijat vaihtuivat juppinuoriin, mutta uusi konsepti menestyi jonkin aikaa hyvin. 1990-luvun vaihteessa Arctiaksi muuttunut Kantaravintolat myi Olavin Krouvin Jouni Aallolle sekä jääkiekkoilija Hannu Virralle ja urheilutoimittaja Juha-Pekka Jalolle, joka myöhemmin vetäytyi toiminnasta ja tilalle tuli Hannu Virran poika Niko. He muuttivat Olavin Krouvin vähitellen urheiluhenkiseksi korttelikapakaksi.


title: Olavin Krouvi

text: 2010-luvun puolivälissä omistajat joutuivat syytteisiin yli puolen miljoonan euron myynnistä ohi kirjanpidon kolmen vuoden aikana. Toimitusjohtaja Jouni Aalto sai käräjäoikeudessa kahden vuoden ja viiden kuukauden ehdottoman vankeusrangaistuksen sekä kolmen vuoden liiketoimintakiellon törkeästä kirjanpitorikoksesta ja kahdesta törkeästä veropetoksesta.


title: Olavin Krouvi

text: Keväällä 2017 Olavin Krouvi sai uudet omistajat, joihin kuuluvat laulaja Ressu Redford, elokuvatuottaja Markus Selin ja Turussa Bar Rentoa vetävä Christer Ekqvist.


title: Tockus ruahae

text: Tockus ruahae on sarvinokkien heimoon kuuluva lintu, jota tavataan Tansaniassa.


title: Nautinnon asteittaiset liukumat

text: Nautinnon asteittaiset liukumat () on vuonna 1974 ensi-iltansa saanut Alain Robbe-Grilletin ohjaama ja käsikirjoittama ranskalainen taide-elokuva, jonka pääosissa ovat Anicée Alvina ja Olga Georges-Picot. Elokuva kertoo Alice-nimisestä nuoresta naisesta, jota syytetään murhasta ja noituudesta. Eroottinen psykologinen rikosdraamaelokuva sisältää myös kauhu-, jännitys- ja fantasiaelokuvien aineksia. Elokuvan tuottajina olivat André Cohen ja Marcel Sébaoun sekä tuotantoyhtiöinä Cosefa ja S.N.E.T.C..


title: Nautinnon asteittaiset liukumat

text: "Nautinnon asteittaiset liukumat" sai ensi-iltansa Ranskassa 7. maaliskuuta 1974, oli Lira Filmsin teatterilevittämä ja keräsi teatterikierroksensa aikana 304 910 katsojaa. Elokuva sai uusintaensi-iltansa Ranskassa 6. marraskuuta 2013, jolloin sen teatterilevittäjänä oli Carlotta Films. Elokuva julkaistiin Ranskassa DVD:lle 6. marraskuuta 2013 ja Yhdysvalloissa sekä DVD:lle että blu-raylle 11. helmikuuta 2014.


title: Sepponen

text: Sepponen on suomalainen sukunimi. Tunnettuja Sepposia:


title: Godiva Chocolatier

text: Godiva Chocolatier on belgialainen suklaata valmistava yritys. Sen perusti Pierre Draps vuonna 1926. Hänen perheensä ihaili Lady Godivan legendaa, ja he nimesivät yrityksen hänen mukaansa. Vuonna 1968 yritys pääsi Belgian kuninkaalliseksi hovihankkijaksi, mikä lisäsi tuotemerkin tunnettavuutta. Vuonna 1972 Godiva avasi ensimmäiset kansainväliset liikkeensä Pariisiin, New Yorkiin ja Tokioon. Nykyään yrityksellä on yli 600 liikettä yli sadassa maassa.


title: Akateeminen puhallinorkesteri

text: Akateeminen puhallinorkesteri (AP) on helsinkiläinen sinfoninen puhallinorkesteri, joka perustettiin Helsingin yliopiston ylioppilaskunnan (HYY) jäsenjärjestöksi keväällä 1995. Orkesterin tehtäväksi ja tavoitteeksi asetettiin puhallinorkesterin sinfonisen, korkeataiteellisen puolen esilletuominen.


title: Akateeminen puhallinorkesteri

text: Orkesterin soittajisto koostuu pääkaupunkiseudun korkeakoulujen opiskelijoista ja henkilökunnasta sekä muista, pitkälle edenneistä puhallinmusiikin harrastajista. Orkesterin yhteydessä toimii myös useita pienyhtyeitä, kuten A-Seitsikko ja Dandy Sextet.


title: Akateeminen puhallinorkesteri

text: Orkesterin taiteellisena johtajana toimii Henriikka Teerikangas. Aiemmin orkesteria ovat johtaneet muun muassa Kalervo Kulmala, Sami Ruusuvuori, Ville Paakkunainen, Jarkko Aaltonen, Aino Koskela ja Ville Komppa. Orkesterin kunniakapellimestari on Kalervo Kulmala.


title: Vaattovaara

text: Vaattovaara on seuraavien suomalaisten henkilöiden sukunimi:


title: Vainikka

text: Vainikka on seuraavien suomalaisten henkilöiden sukunimi:


title: Alaspää

text: Alaspää on seuraavien suomalaisten henkilöiden sukunimi:


title: Alestalo

text: Alestalo on seuraavien suomalaisten henkilöiden sukunimi:


title: Kunta konkurssissa

text: Kunta konkurssissa on Simo Ojasen 1984 kirjoittama kirja. Se on lajityypiltään tieteisfiktion ja maalaiselämän sekoitusta.


title: Kunta konkurssissa

text: Kirja kertoo avaruusoliosta, joka saapuu syrjäiseen kuntaan, joka on taloudellisessa ahdingossa. Ufo tapaa matkallaan kirjavan joukon henkilöitä. Tarina on kirjoitettu kunnassa olevien ihmisten näkökulmasta ja mitä heidän elämässään tapahtuu.


title: Björninen

text: Björninen on seuraavien suomalaisten henkilöiden sukunimi:


title: Cult

text: Cult voi tarkoittaa ainakin seuraavia:


title: Fors

text: Fors tarkoittaa muun muassa seuraavia:


title: Haaranen

text: Haaranen on seuraavien suomalaisten henkilöiden sukunimi:


title: Aallonmurtaja (täsmennyssivu)

text: Aallonmurtaja voi tarkoittaa seuraavia asioita:


title: Aallonmurtaja (televisiosarja)

text: Aallonmurtaja on suomalainen Kotkaan sijoittuva draamasarja, jonka keskiössä on perhe, joka saa elantonsa ammattirikollisuudesta. Sarjan pääosissa näyttelevät Maria Ylipää ja Turkka Mastomäki.


title: Aallonmurtaja (televisiosarja)

text: "Aallonmurtaja" on C More -suoratoistopalvelun ensimmäinen suomalainen alkuperäissarja. Sarjan kaksi ensimmäistä jaksoa julkaistiin palvelussa 2. syyskuuta 2017. Ensimmäinen jakso esitettiin 2. syyskuuta 2017 myös MTV3-kanavalla. Kokonaisuudessaan "Aallonmurtaja" esitetään MTV3:lla vuonna 2018.


title: Aallonmurtaja (televisiosarja)

text: MTV tiedotti tammikuussa 2018, että sarjan toinen tuotantokausi kuvataan kesän ja syksyn 2018 aikana. Nähtäville toinen kausi tulee vuonna 2019.


title: Aallonmurtaja (televisiosarja)

text: Ensimmäisen tuotantokauden jaksot julkaistiin C Moressa syksyllä 2017. Kaksi ensimmäistä osaa julkaistiin lauantaina 2. syyskuuta ja samana päivänä ensimmäinen jakso esitettiin myös MTV3-kanavalla. Kolmannesta jaksosta eteenpäin uudet jaksot julkaistiin palvelussa aina torstaisin. MTV3-kanavalla koko kausi esitetään sunnuntaisin 4. helmikuuta 2018 alkaen.


title: Aallonmurtaja (televisiosarja)

text: Ensimmäinen kausi kuvattiin syksyllä 2016.


title: Hartikka

text: Hartikka tarkoittaa muun muassa seuraavia suomalaisia henkilöitä:


title: Haaja

text: Haaja on seuraavien suomalaisten henkilöiden sukunimi:


title: Seven Deadly

text: Seven Deadly on brittiläisen hard rock -yhtye UFOn kahdeskymmenes studioalbumi, joka julkaistiin alkuvuodesta 2012. Kuten edeltävälläkin albumilla, myös tällä bassoa soittaa yhtyeen ulkopuolinen muusikko, Lars Lehmann. Yhtye kuitenkin soitti konsertteja varsinaisen basistinsa, Rob De Lucan, kanssa.


title: Hasa

text: Hasa on seuraavien suomalaisten henkilöiden sukunimi:


title: Hasu

text: Hasu tarkoittaa muun muassa seuraavia:


title: Vuotila

text: Vuotila voi tarkoittaa:


title: Säisä

text: Säisä voi tarkoittaa:


title: Kaupungit puristuvat puristimissa

text: Kaupungit puristuvat puristimissa on Joose Keskitalon toinen studioalbumi, joka julkaistiin maaliskuussa 2006 levymerkillä Helmi Levyt. Albumi on edeltäjäänsä vihaisempi ja ahdistuneempi teos. Albumi on sooloalbumi, jonka taustalle Keskitalo on kasannut nimeämättömän yhtyeen.


title: Kaupungit puristuvat puristimissa

text: Albumi sai hyvän vastaanoton. Desibelin Ilkka Valpasvuo antoi albumille erinomaisen arvosanan, ja sanoi artistin edeltävän "Luoja auta" -albumin nappisuorituksen tuovan ennakko-odotuksia mitkä täytetään, ja kuvaili albumia vuoden koskettavimmiksi ja kauneimmiksi albumeiksi. Soundin Jani Järvinen antoi albumille kolme tähteä viidestä. Hän sanoi Keskitalon ulosannin lähentelevän menneiden aikojen tulkintoja, ja artistin sanoitusten olevan syvällisiä ja aiheiden raskaita. Hän piti albumia hienoisena pettymyksenä, ja olisi toivonut vallitsevan protestilaulannan antavan enemmän jalansijaa kauniille melodioille.


title: Kaupungit puristuvat puristimissa

text: Kaikki kappaleet kirjoittanut Joose Keskitalo.


title: Aminobentsotrifluoridi

text: Aminobentsotrifluoridi voi viitata johonkin seuraavista orgaanisesta yhdisteestä:


title: Merisara

text: Merisara ("Carex mackenziei") on sarakasvien (Cyperaceae) heimoon ja sarojen ("Carex") sukuun kuuluva kasvilaji. Se on yleisväritykseltään vaaleanharmaanvihreä ja kasvaa mätästäen muodostaen usein laajojakin kasvustoja. Merisara muistuttaa paljolti harmaasaraa ("Carex canescens").


title: Merisara

text: Merisara on ruotsiksi "norskstarr" ja englanniksi "Norway sedge", mutta tieteellinen nimi "Carex norvegica" on kuitenkin kirjosaran varsinainen tieteellinen nimi. "Carex norvegica" on kuitenkin myös merisaran tieteellisen nimen ("Carex mackenziei") synonyymi, joskin tällöin sillä on eri auktorit kuin kirjosaran tieteellisellä nimellä. Merisaran tieteellisen nimen lajinimi ("mackenziei") viittaa amerikkalaiseen kasvitieteilijään Kenneth Mackenzieen.


title: Merisara

text: Merisara on yhtäläistähkäinen saralaji ja sen kukinto koostuu muutamasta munanmuotoisesta tähkästä. Tähkissä hedekukat ovat tyvellä ja emikukat kärjessä. Ylimmässä tähkässä on usein huomattavan paljon hedekukkia. Emikukat ovat kaksiluottisia. Pullakot ovat pyöreitä ja niissä on selvä, terävä suuota. Väriltään pullakot ovat aluksi vaaleita, mutta muuttuvat kypsyessään ruskehtaviksi.


title: Merisara

text: Suomessa merisaraa tavataan sekä Pohjanlahden että Suomenlahden rannikolla, hieman yleisemmin kuitenkin Pohjanlahden rannikolla. Ahvenanmaalla suurin osa uusimmista lajihavainnoista on kymmenien vuosien takaa.


title: Marco Insam

text: Marco Insam (s. 5. kesäkuuta 1989 Sëlva, Italia) on italialainen jääkiekkoilija, joka pelaa monikansallisen Erste Bank Eishockey Ligan italialaisjoukkue HC Bolzanossa. Hän on pelipaikaltaan vasen laitahyökkääjä. Insam laukoo oikealta.


title: Marco Insam

text: Insam vietti suurimman osan junioriurastaan HC Milanon junioreissa. Hän debytoi miesten peleissä kaudella 2005–2006 pelattuaan Junior Milanon joukkueessa kaksi ottelua Italian kolmanneksi korkeimmalla sarjatasolla. Kaudella 2006–2007 Insam debytoi HC Milano Vipersissa Italian pääsarjatasolla Serie A:ssa, jossa hän pelasi yhden ottelun. Insam siirtyi kuitenkin jo alkukaudella Pohjois-Amerikkaan kanadalaisen SMHL-juniorisarjan Notre Dame Houndsiin. Kesällä 2007 OHL-joukkue Niagara IceDogs varasi hänet 71. pelaajana . Insamista tuli kaikkien aikojen ensimmäinen CHL:ään varattu italialainen kenttäpelaaja. Häntä aiemmin italialaisista on varattu vain maalivahdit Andrea Carpano (1993) ja Harald Golser (1994).


title: Marco Insam

text: Kaudeksi 2007–2008 Insam palasi CHL-varauksestaan huolimatta kotimaahansa HC Milano Vipersin joukkueeseen. Hänen varsinainen tulokaskautensa Serie A:ssa toi 32 runkosarjaottelussa tehot 10+11=21 ja yhdeksässä playoff-ottelussa tehot 1+3=4. Kesällä 2008 Niagara IceDogs varasi Insamin uudelleen CHL:n varaustilaisuuden sadantena pelaajana. Tällä kertaa hän siirtyi joukkueeseen kaudeksi 2007–2008. Insam oli IceDogsin toiseksi paras maalintekijä ja viidenneksi paras pistemies tehoilla 23+18=41 ja hän jakoi joukkueen sisäisen tehotilaston voiton kesken kauden Brampton Battalioniin siirtyneen Joshua Dayn kanssa lukemalla +5.


title: Marco Insam

text: Insam palasi kaudeksi 2010–2011 taas kotimaahansa ja siirtyi vuoden mittaisella sopimuksella HC Bolzanon riveihin. Hän oli 19 osumallaan joukkueen toiseksi paras maalintekijä Colton Fretterin jälkeen. Kauden 2011–2012 päätteeksi Insam voitti Italian-mestaruuden. Kaudella 2012–2013 hän oli 16 osumallaan Bolzanon kolmanneksi paras maalintekijä. Insam voitti kauden aikana Italian Supercupin. Hän osallistui kauden aikana joukkueen kanssa myös Continental Cupiin. Kaudeksi 2013–2014 Bolzano siirtyi pelaamaan itävaltalaisvetoiseen, monikansalliseen Erste Bank Eishockey Ligaan, jossa Insam teki ensimmäisellä kaudellaan runkosarjassa tehot 9+2=11. Hän voitti kauden päätteeksi liigan mestaruuden. Kaudella 2014–2015 Insam oli Mestarien liigassa Bolzanon paras pistemies ja maalintekijä viidellä osumallaan. Kaudella 2015–2016 hän toimi joukkueen varakapteenina.


title: Marco Insam

text: Toukokuussa 2017 Insam siirtyi kahden viikon try-outille SM-liigajoukkue Porin Ässiin. Kesäkuussa hän sai joukkueeseen kauden 2017–2018 kattavan ja marraskuun loppuun asti kestävän koeajan sisältävän sopimuksen. Insamista tuli SM-liigan kaikkien aikojen kolmas italialaissyntyinen pelaaja Andreas Bernardin ja Simon Kostnerin jälkeen. Runkosarjan avauskierroksella 9. syyskuuta 2017 Tampereen Ilvestä vastaan hänestä tuli liigahistorian ensimmäinen italialaissyntyinen maalintekijä. Jo yli kuukausi ennen koejaksonsa päättymistä, lokakuussa 2017 Insam sai Ässiin loppukauden jatkosopimuksen. Toisessa puolivälieräottelussa 22. maaliskuuta 2018 Oulun Kärppiä vastaan hänen maalinsa ratkaisi Ässille 3–2-voiton. Kärpät kuitenkin voitti koko ottelusarjan ja eteni välieriin voitoin 4–1.


title: Marco Insam

text: Kaudeksi 2018–2019 Insam palasi kotimaahansa ja HC Bolzanon EBEL-joukkueeseen vuoden mittaisella sopimuksella.


title: Marco Insam

text: Insam edusti Italiaa MM-kilpailuissa vuosina 2008, 2012, 2014 ja 2017. Hän pelasi myös I-divisioonan MM-kilpailuissa vuonna 2011 voittaen A-lohkon hopeaa sekä IA-divisioonan MM-kilpailuissa vuosina 2013, 2015, 2016 ja 2018, joista vuosien 2013, 2016 ja 2018 turnaukset päättyivät hopeaan. Viimeisimmässä turnauksessa Insam toimi joukkueensa varakapteenina. Hän pelasi myös Sotšin olympiakisojen 2014 ja Pyeonchangin olympiakisojen 2018 karsinnoissa, joista jälkimmäisten karsintojen päätöskierroksella Insam toimi Italian varakapteenina. Pyeongchangin kisojen esikarsintaturnauksessa hän jakoi joukkueen sisäisen pistepörssin voiton Anton Bernardin ja Armin Helferin kanssa tehoilla 1+3=4. Yhteensä Insam on pelannut 87 A-maaottelua tehipistein 10+18=28.


title: Marco Insam

text: Insam pelasi myös alle 20-vuotiaiden I-divisioonan MM-kilpailuissa vuosina 2007 ja 2009, joista jälkimmäisessä turnauksessa hän oli Italian paras maalintekijä kolmella osumallaan. Insam pelasi myös alle 20-vuotiaiden II-divisioonan MM-kilpailuissa vuonna 2008, jolloin hän voitti kultaa. Insam oli tehoilla 8+5=13 Italian paras maalintekijä Anton Bernardin kanssa ja toiseksi paras pistemies Ivan Demetzin jälkeen. Hän jakoi Bernardin kanssa koko turnauksen A-lohkon maalipörssin voiton.


title: Marco Insam

text: Insam pelasi myös alle 18-vuotiaiden II-divisioonan MM-kilpailuissa vuosina 2006 ja 2007, joista ensimmäinen turnaus päättyi kultaan.


title: Marco Insam

text: Insamin isä Adolf on entinen jääkiekkoilija, joka pelasi uransa Italian liigan Gherdëinassa ja Italian maajoukkueessa vuosina 1970–1984. Hän toimi myös Italian A-maajoukkueen päävalmentajana vuosina 1997–2000. Nykyisin Adolf toimii Alps Hockey Leaguessa pelaavan SV Ritten/Renonin urheilujohtajana.


title: Anton Bernard

text: Anton Bernard (s. 18. huhtikuuta 1989 Bolzano, Italia) on italialainen jääkiekkoilija, joka pelaa monikansallisen Erste Bank Eishockey Ligan italialaisjoukkue HC Bolzanossa. Hän toimii joukkueen kapteenina. Bernard on pelipaikaltaan oikea laitahyökkääjä, mutta hän osaa pelata myös keskellä. Bernard laukoo oikealta.


title: Anton Bernard

text: Bernard on HC Neumarkt/Egnan kasvatti. Hän oli kaudella 2004–2005 seuran U19-junioreiden paras maalintekijä 22 osumallaan. Kaudeksi 2005–2006 16-vuotias Bernard siirtyi Saksan Deutsche Nachwuchsligan Starbulls Rosenheimiin. Kaudella 2006–2007 hän debytoi seuran miesten joukkueessa maan kolmanneksi korkeimmalla sarjatasolla Oberligassa.


title: Anton Bernard

text: Kaudeksi 2008–2009 Bernard palasi kotimaahansa ja siirtyi HC Bolzanon Serie A -joukkueen riveihin. Hänen tulokaskautensa Italian pääsarjatasolla toi 30 runkosarja- ja viidessä playoff-ottelussa tehot 1+6=7. Bernard voitti sekä Italian mestaruuden, Italian cupin että Italian Supercupin. Hän edusti Bolzanoa kauden aikana myös Continental Cupissa. Kaudeksi 2009–2010 Bernard siirtyi Yhdysvaltoihin EJHL-junioriliigan Valley Jr. Warriorsiin. Hän oli tehoilla 33+17=50 joukkueen paras maalintekijä ja jakoi sisäisen pistepörssin voiton Christian Cowlesin kanssa. Bernard jakoi myös koko liigan maalipörssin toisen sijan New Hampshire Jr. Monarchsin Alex Gacekin kanssa edellään vain South Shore Kingsin Chris Wagner. Hän pelasi kauden aikana EJHL:n tähdistöottelussa.


title: Anton Bernard

text: Kesällä 2010 Bernard harjoitteli SM-liigajoukkue Saimaan Pallon kanssa, jota edusti hänen pikkuveljensä Andreas. Anton Bernard palasi kaudeksi 2010–2011 kuitenkin kotimaahansa HC Bolzanon riveihin. Kauden 2011–2012 päätteeksi hän voitti Italian-mestaruuden. Kaudella 2012–2013 Bernard voitti Italian Supercupin. Hän osallistui kauden aikana joukkueen kanssa myös Continental Cupiin. Kaudeksi 2013–2014 Bolzano siirtyi pelaamaan Itävallan Erste Bank Eishockey Ligaan, jossa Bernard teki ensimmäisellä kaudellaan runkosarjassa tehot 6+13=19. Hän voitti kauden päätteeksi liigan mestaruuden. Kaudella 2015–2016 Bernard toimi Bolzanon varakapteenina. Kauden 2017–2018, kevään 2018 seitsemännessä finaaliottelussa 20. huhtikuuta 2018 vieraissa EC Salzburgia vastaan Bernard syötti Luca Frigon tekemän 2–3-voittomaalin, mikä ratkaisi Bolzanolle EBEL:n mestaruuden.


title: Anton Bernard

text: Bernard nimettiin kaudeksi 2018–2019 Bolzanon kapteeniksi.


title: Anton Bernard

text: Bernard edusti Italiaa MM-kilpailuissa vuosina 2012, 2014 ja 2017, joista viimeisimmässä turnauksessa hän toimi joukkueensa kapteenina. Bernard pelasi myös IA-divisioonan MM-kilpailuissa vuosina 2013, 2015 ja 2016, joista kahdessa jälkimmäisessä turnauksessa hän toimi Italian kapteenina. Vuosien 2013 ja 2016 turnaukset päättyivät hopeaan. Bernard pelasi myös Sotšin olympiakisojen 2014 ja Pyeonchangin olympiakisojen 2018 karsinnoissa, joista jälkimmäisissä karsinoissa hän toimi Italian kapteenina. Pyeongchangin kisojen esikarsintaturnauksessa Bernard jakoi joukkueen sisäisen pistepörssin voiton Marco Insamin ja Armin Helferin kanssa tehoilla 1+3=4. Yhteensä hän on pelannut 82 A-maaottelua tehipistein 10+16=26.


title: Anton Bernard

text: Bernard pelasi myös alle 20-vuotiaiden I-divisioonan MM-kilpailuissa vuosina 2007 ja 2009, joista ensimmäisessä turnauksessa hän jakoi Italian sisäisen tehotilaston voiton Ivan Demetzin kanssa lukemalla +2. Vuoden 2009 turnauksessa Bernard toimi joukkueen kapteenina ja oli Italian paras pistemies tehoilla 2+3=5. Hänet valittiin joukkueensa turnauksen parhaaksi pelaajaksi. Bernard pelasi myös alle 20-vuotiaiden II-divisioonan MM-kilpailuissa vuonna 2008, jolloin hän voitti kultaa. Bernard jakoi kahdeksalla osumallaan koko turnauksen A-lohkon maalipörssin voiton joukkuetoverinsa Marco Insamin kanssa.


title: Anton Bernard

text: Bernard pelasi myös alle 18-vuotiaiden II-divisioonan MM-kilpailuissa vuosina 2006 ja 2007, joista ensimmäinen turnaus päättyi kultaan. Vuoden 2007 turnauksessa hän jakoi tehoilla 3+2=5 Italian sisäisen pistepörssin voiton Florian Runerin kanssa ja sisäisen maalipörssin voiton Florian Wieserin kanssa.


title: Anton Bernard

text: Bernardin isoveli Manfred ja pikkuveli Andreas ovat pelanneet jääkiekkoa maalivahteina. Heistä Andreas on Italian maajoukkuemaalivahti, joka pelaa SM-liigajoukkue Porin Ässissä.


title: Agbani Darego

text: Agbani Darego (s. Ibiagbanidokibubo Asenite Darego, 22. joulukuuta 1982) on nigerialainen malli, joka voitti ensimmäisenä alkuperäisenä afrikkalaisena Miss Maailma -palkinnon vuonna 2001.


title: Kimmo Alho

text:
Kimmo Alho (s. ) on suomalainen Helsingin yliopiston psykologian professori.
Kimmo Alho valmistui Helsingin yliopistolta psykologian maisteriksi vuonna 1983 ja psykologian tohtoriksi 1987. Vuosina 1988–1998 hänellä oli Suomen Akatemian nuoremman ja vanhemman tutkijan toimi. Vuosina 1994–2000 hänellä oli kognitiivisen neurotieteen dosentuuri Turun ja Helsingin yliopistoissa. Vuonna 1998–1999 hän hoiti psykologian vt. professuuria Helsingin yliopistolla ja vuosina 1999–2000 hän oli Tampereen yliopiston psykologian professori. Helsingin yliopiston psykologian professuuri hänellä on ollut vuodesta 2000.


title: Kimmo Alho

text: Professori Alho on ollut Academia Europæan jäsen vuodesta 2006 ja Suomalaisen Tiedeakatemian jäsen vuodesta 2012.


title: Bissorã

text: Bissorã on kaupunki sekä osa-alue eli sektori Oion alueella Guinea-Bissaussa. Se sijaitsee Cacheujoen eteläpuolella 40 kilometriä Farimista kaakkoon. Kaupungissa on 9 520 ja osa-alueella 56 585 asukasta (vuonna 2009, väestönlaskenta).


title: Bissorã

text: Bissorãn osa-alueen pinta-ala on 1 122,9 neliökilometriä. Kaupunkiväestön osuus on 16,8 %.


title: Mansaba

text: Mansaba on kaupunki sekä osa-alue eli sektori Oion alueella Guinea-Bissaussa. Se sijaitsee Cacheujoen eteläpuolella 22 kilometriä Farimista etelään. Kaupungissa on 5 061 ja osa-alueella 43 725 asukasta (vuonna 2009, väestönlaskenta).


title: Mansaba

text: Mansaban osa-alueen pinta-ala on 1 387,0 neliökilometriä. Kaupunkiväestön osuus on 11,6 %.


title: Mansoa

text: Mansoa on kaupunki sekä osa-alue eli sektori Oion alueella Guinea-Bissaussa. Se sijaitsee Mansoajoen varrella 52 kilometriä Farimista etelään. Kaupungissa on 7 996 ja osa-alueella 46 046 asukasta (vuonna 2009, väestönlaskenta).


title: Mansoa

text: Mansoan osa-alueen pinta-ala on 1 096,7 neliökilometriä. Kaupunkiväestön osuus on 17,4 %.


title: Hr. Ms. O 12

text: Hr. Ms. O 12 oli Alankomaiden kuninkaallisen laivaston vuonna 1931 palvelukseenotettu O 12 -luokan sukellusvene.


title: Hr. Ms. O 12

text: Alus tilattiin 4. lokakuuta 1927 Koninklijke Maatschappij De Scheldeltä Vlissingenistä ja sen köli laskettiin 20. lokakuuta 1928. Alus laskettiin vesille 8. marraskuuta 1930 ja se otettiin palvelukseen 20. heinäkuuta 1931.


title: Hr. Ms. O 12

text: Alus lähti 10. syyskuuta laivastovierailulle Göteborgiin ja Osloon yhdessä "Hr. Ms. O 13":n, "Hr. Ms. O 15":n, "Hr. Ms. Hertog Hendrikin", "Hr. Ms. Kortenaerin", "Hr. Ms. Van Ghentin" ja "Hr. Ms. Z 5":n kanssa. Osasto palasi kotisatamaansa 22. syyskuuta.


title: Hr. Ms. O 12

text: Alus lähti 14. tai 16. huhtikuuta 1937 Nieuwedieoistä Den Helderistä sisaraluksensa "Hr. Ms. O 14":n kanssa. Alukset matkasivat Azorien Ponta Delgadan ja Puerto Ricon San Juanin kautta Curacaoon, jonne ne saapuivat 6. toukokuuta. Alukset jatkoivat matkaansa Curacaosta Port of Spainin kautta Surinameen, jonne ne saapuivat 8. elokuuta. Curacaosta alukset aloittivat 24. marraskuuta kotimatkan Den Helderiin, jonne ne saapuivat San Juanin kautta 24. joulukuuta. Alus teki 20. syyskuuta - 13. joulukuuta 1938 uuden vierailun Curacaossa yhdessä "Hr. Ms. O 15":n kanssa.


title: Hr. Ms. O 12

text: Saksa hyökkäsi 10. toukokuuta 1940 Alankomaihin. Alus oli 14. toukokuuta Den Helderissä telakalla vuosihuollossa ja sen miehistö upotti aluksensa estääkseen sen joutumisen saksalaisille. Saksalaiset nostivat kesäkuussa hylyn ja korjauttivat sen Wilton-Fijenoordin telakalla. Alus liitettiin Saksan laivastoon nimellä "UD-2".


title: Hr. Ms. O 12

text: Alus otettiin palvelukseen 30. tammikuuta 1943 päällikkönään korvetten kapitän F. Venier. Alus kuului sukellusvenekoulutuskeskuksessa Bergenissä Norjassa ja se poistettiin palveluksesta 6. heinäkuuta 1944 Kielissä. Alus upotettiin 3. toukokuuta 1945 Kielin satamaan. Myöhemmin aluksen hylky nostettiin romutettavaksi.


title: Hr. Ms. O 12

text: "UD-2":n päälliköinä toimivat:


title: Nhacra

text: Nhacra on kaupunki sekä osa-alue eli sektori Oion alueella Guinea-Bissaussa. Se sijaitsee Geba- ja Mansoajokien välisellä kannaksella 80 kilometriä Farimista lounaaseen. Kaupungissa on 1 669 ja osa-alueella 20 639 asukasta (vuonna 2009, väestönlaskenta).


title: Nhacra

text: Nhacran osa-alueen pinta-ala on 265,3 neliökilometriä. Kaupunkiväestön osuus on 8,1 %.


title: Wawelin linna

text: Wawelin linna kuninkaanlinna Puolassa Krakovassa. Se on rakennettu Kasimir III Suuren aikana 1300-luvulla paikalle, jossa oli jo aiemmin ollut linna. Se on ollut Puolan kuninkaiden tärkein residenssi.


title: Wawelin linna

text: Linna sijaitsee Krakovan vanhassa kaupungissa, ja se kuuluu siten Unescon maailmanperintökohteisiin.


title: Tunturinuppisara

text: Tunturinuppisara ("Carex arctogena") on sarojen ("Carex") sukuun kuuluva kasvilaji. Se kasvaa pienehköinä mättäinä kalkkipitoisilla alueilla tunturiseudulla. Tunturinuppisara on harvinainen, ja se muistuttaa eniten selvästi yleisempää lettonuppisaraa eli nuppisaraa ("Carex capitata"), jonka alalajina tai muunnoksena tunturinuppisaraa on myös aiemmin ja toisinaan nykyäänkin pidetty.


title: Tunturinuppisara

text: Tunturinuppisaran kukintona on yksi, varren päässä sijaitseva tähkä, jossa on sekä hede- että emikukkia. Hedekukat ovat tähkän yläosassa ja emikukat alaosassa. Emikukat ovat kaksiluottisia. Pullakot ovat ruskehtavia ja niissä on selkeä suuota.


title: Tunturinuppisara

text: Suomessa tunturinuppisaraa kasvaa lähinnä Käsivarren Lapissa, mutta joitakin havaintoja on myös etelämpää Muoniosta sekä Utsjoelta ja Inarista.


title: Lettonuppisara

text: Lettonuppisara eli nuppisara ("Carex capitata") on sarojen ("Carex") sukuun kuuluva kasvilaji. Se kasvaa pienehköinä mättäinä ja sen varret ovat kasvutavaltaan selvästi pystyjä. Lettonuppisaran kukintona on yksi tähkä, joka sijaitsee varren päässä. Tähkän yläosassa on hedekukkia ja alaosassa emikukkia. Emikukat ovat kaksiluottisia. Pullakot ovat vihertäviä sekä leveitä, ja niissä on lyhyt sekä sileä suuota.


title: Lettonuppisara

text: Lettonuppisaran alalajina tai muunnoksena on aiemmin ja joskus myös nykyäänkin pidetty tunturinuppisaraa ("Carex arctogena"), mutta lajit ovat erotettavissa kukintotähkän koon sekä pullakoiden värityksen, muodon ja suuodan ulkonäön perusteella.


title: Lettonuppisara

text: Lettonuppisara on tunturinuppisaran tavoin harvinainen, joskin sitä selvästi yleisempi, ja kasvaa pohjoisessa kosteilla kalkkipitoisilla kasvupaikoilla. Suomessa lettonuppisaraa tavataan eri puolilla Lapin maakuntaa, yleisimmin Enontekiöltä, mutta muutamia havaintoja on myös etelämpää, Kainuusta.


title: Lettonuppisara

text: Lettonuppisara on löydetty Ruotsissa Lapista ja löytö on julkaistu vuonna 1759.


title: Kirkonkylän koulu (Nastola)

text: Kirkonkylän koulu on vuonna 1877 perustettu ala-aste Nastolassa. Vanha puukoulu valmistui vuonna 1877, nykyinen koulurakennus 1960-luvulla. Oppilaita on vuonna 2015-17 200–300 kpl.


title: Rakennussääntö

text: Rakennussääntö (lyhenne RS) oli asetuksen luontoinen säädös, joka liittyi vuoden 1932 asemakaavalakiin.  Asemakaavalain 72. pykälä sisälsi valtuutuksen sen antamiseen. Rakennussääntö tuli voimaan 29. tammikuuta 1932 ja se ilmestyi Suomen asetuskokoelmassa nro 41 / 1931. Se julkaistiin myös Suomalaisen kirjallisuuden seuran kustantamassa Lakikirjassa alkaen vuodesta 1934 vuoteen 1951 asti.  Rakennussääntö antoi asemakaavalakia täydentäviä täytäntöönpanomääräyksiä ja tarkempia määräyksiä asemakaavan, tonttijaon ja rakennussuunnitelman laatimisesta sekä rakennusjärjestyksen säätämisestä. Se sisälsi myös rakennusteknillisen osan. Rakennussääntö koski kaupunkien ja kauppaloiden ohella jossain määrin lievennettynä myös maaseutua.


title: Rakennussääntö

text: Ennen rakennussääntöä noudatettiin vuoden 1734 rakennuskaaren määräyksiä ja vuoden 1856  Suomen kaupunkeja koskevan yhteisen rakennusasetuksen määräyksiä.


title: Rakennussääntö

text: Vuoden 1959 rakennusasetus kumosi rakennussäännön.


title: Hr. Ms. O 14

text: Hr. Ms. O 14 oli Alankomaiden kuninkaallisen laivaston vuonna 1932 palvelukseenotettu O 12 -luokan sukellusvene.


title: Hr. Ms. O 14

text: Alus tilattiin 4. toukokuuta 1928 Koninklijke Maatschappij De Scheldeltä Vlissingenistä ja sen köli laskettiin vielä saman vuoden lopulla 29. joulukuuta. Alus laskettiin vesille 3. lokakuuta 1931 ja se otettiin palvelukseen 4. maaliskuuta 1932.


title: Hr. Ms. O 14

text: Puolustusministeri vieraili 25. kesäkuuta 1923 aluksella ja se teki pienen merimatkan sukellusvenejoukkojen 25. vuotispäivän kunniaksi. Alus lähti 3. heinäkuuta 1933 sisaralustensa "Hr. Ms. O 13":n ja "Hr. Ms. O 15":n sekä "Hr. Ms. Z 5":n kanssa Esbjergiin Tanskaan, mistä osasto palasi 14. heinäkuuta.


title: Hr. Ms. O 14

text: Alus lähti 14. tai 16. huhtikuuta 1937 Nieuwedieoistä Den Helderistä sisaraluksensa "Hr. Ms. O 12":n kanssa. Alukset matkasivat Azorien Ponta Delgadan ja Puerto Ricon San Juanin kautta Curacaoon, jonne ne saapuivat 6. toukokuuta. Alukset jatkoivat matkaansa Curacaosta Port of Spainin kautta Surinameen, jonne ne saapuivat 8. elokuuta. Curacaosta alukset aloittivat 24. marraskuuta kotimatkan Den Helderiin, jonne ne saapuivat San Juanin kautta 24. joulukuuta.


title: Hr. Ms. O 14

text: Alus lähti 12. huhtikuuta 1939 Nieuwediepistä Den Helderistä "Hr. Ms. O 13":n kanssa Curacaoon, jonne ne saapuivat 11. toukokuuta.


title: Hr. Ms. O 14

text: Saksa hyökkäsi 10. toukokuuta 1940 Alankomaihin. Alus oli huollossa Curacaolla syyskuun alkuun 1940, jolloin se oli kiinnitettynä Schottegattiin Julianan telakan vieressä. Alankomaiden ja Britannian laivaston edustajien keskusteluissa heinäkuun alussa 1940 todettiin, että Alankomaiden laivaston sukellusveneitä ei tarvita Karibialla. Päätöksen perusteella alus sai määräyksen "Hr. Ms. O 15":n kanssa siirtyä Britteinsaarille, jonne ne matkaisivat Kingstonin, Bermudan ja Halifaxin kautta.


title: Hr. Ms. O 14

text: ALus oli telakalta vapauduttuaan koeajoissa 3.-4. syyskuuta 1940 Curacaon eteläpuolella. Alus oli 9.-10. syyskuuta Wilhelminan telakalla. Alus lähti 12. syyskuuta Curacaosta Bermudan kautta Halifaxiin, jonne se saapui 25. syyskuuta. Alus jatkoi 8. lokakuuta matkaansa saattueen HX79 mukana Rothesayhin, jonne se saapui 22. lokakuuta.


title: Hr. Ms. O 14

text: Vuoden lopun alus oli Rothesayssa, jossa se oli toisinaan ASDIC koulutettavien maalialuksena.


title: Keriöt

text: Keriöt ("Kyllinga") on sarakasvien (Cyperaceae) heimoon kuuluva kasvisuku ja sukuun kuuluu 78 lajia.


title: Keriöt

text: Keriöt muistuttavat ulkonäöltään sädekaisloja ("Cyperus"). Joidenkin sädekaislalajien tavoin jotkin keriölajit aiheuttavat ongelmia ainakin Yhdysvalloissa kasvaessaan rikkaruohoina nurmikentillä. Nurmikentillä kasvavat keriölajit voivat kukkia ja lisääntyä säännöllisestä nurmenleikkuusta huolimatta.


title: Printti

text: Printti on suomalainen tietokonelehti, jota A-lehdet julkaisi vuodesta 1984 vuoteen 1987.


title: Printti

text: Lehti kilpaili aikanaan Mikrobitin kanssa.


title: Kati Metsäpelto

text: Kati Metsäpelto on suomalainen nopeuslaskun maailmanmestari vuodelta 2003 sekä SE-nainen 237.780 km/h. Aktiiviura vuosina 1993-2006.


title: Muinainen Libya

text: Latinankielinen nimi Libya (kreikan Λιβύη, "Libye") viittasi Niilin länsipuoliseen alueeseen, joka yleensä vastaa nykyistä Maghrebia. Sen kansa oli nykyisten berberien esi-isiä. Suppeammin Libya voisi viitata myös välittömästi länteen Egyptistä eli pienempään Marmarican alueeseen ja Kyrenaikaan. Libyanmeri tai "Mare Libycum" oli osa Välimerta Kreetan eteläpuolella Kyrenen ja Aleksandrian välissä ja se vastaa sen nykyistä määritelmää.


title: Muinainen Libya

text: Egyptiläisissä hieroglyfeissä muinaisen Libyan asukkaista mainitaan kaksi heimoa, joista käytetään nimiä Libu ja Meshwesh, Libyasta he käytittivät nimeä "Tjehenu", se oli tuntematonta aluetta muinaisille egyptiläisille.


title: Muinainen Libya

text: Hellenistisellä aikakaudella berbereistä tunnettiin "libyalaiset", kreikkalainen termi sen asukkaille oli "Maghreb". Maata kutsuttiin nimellä ”Libya”, joka ulottui nykyisestä Marokosta muinaisen Egyptin länsirajalle. Nykyinen Egypti sisältää Siwan, joka kuului muinaiseen Libyaan. Siwi on Berberien kieli, jota puhutaan yhä alueella.


title: Dikamba

text: Dikamba (CHClO) on kloorattuihin bentsoehappojohdannaisiin kuuluva orgaaninen yhdiste. Yhdistettä voidaan käyttää rikkaruohomyrkkynä muun muassa maataloudessa.


title: Dikamba

text: Huoneenlämpötilassa dikamba on väritöntä kiteistä ainetta. Yhdiste liukenee kohtalaisesti veteen ja hyvin orgaanisiin liuottimiin kuten etanoliin, asetoniin, kloroformiin sekä moniin alifaattisiin ja aromaattisiin hiilivetyihin esimerkiksi tolueeniin ja heksaaniiin. Dikamba on keskivahva happo ja sen pK-arvo on 1,87. Dikamba on vaikutukseltaan laajakirjoinen herbisidi ja tehoaa useisiin rikkakasveihin. Yhdisteen vaikutusmekanismi perustuu siihen, että se matkii kasvien omaa hormonia auksiinia. WHO luokittelee dikamban ihmiselle lievästi haitalliseksi yhdisteeksi. Aine ärsyttää ihoa, silmiä ja hengitysteitä ja sille altistumisesta voi seurata yskää, kurkkukipua ja huonovointisuutta.


title: Dikamba

text: Dikamban synteesin ensimmäisessä vaiheessa 1,2,4-triklooribentseeni hydrolysoidaan natriumhydroksidin avulla 2,5-dikloorifenoliksi. Tämä yhdiste karboksyloidaan 3,6-dikloorisalisyylihapoksi, josta muodostetaan metyyliesteri reaktiolla metanolin kanssa. Tämän jälkeen yhdisteen fenolinen hydroksyyliryhmä metyloidaan eetteriksi ja metyyliesteri hydrolysoidaan emäksisissä olosuhteissa, jolloin muodostuu dikambaa.


title: Dikamba

text: Dikambaa käytetään herbisidinä muun muassa viljaviljelmillä, puistojen ja pihojen nurmilla, golfkentillä ja teiden varsilla. Yhdistettä voidaan käyttää rakeina tai lietettynä veteen. Yhdiste on hyvin runsaasti käytetty herbisidi ja tämän vuoksi osalle rikkaruohoista on kehittynyt resistenssi sitä vastaan.


title: Töpökeriö

text: Töpökeriö ("Kyllinga brevifolia") on sarakasvien (Cyperaceae) heimoon ja keriöiden ("Kyllinga") sukuun kuuluva monivuotinen kasvilaji. Sitä kasvaa yleisesti trooppisilla ja subtrooppisilla alueilla sekä lämpimillä temperaattisen vyöhykkeen alueilla. Töpökeriö kasvaa erilaisilla avoimilla ruohostomailla, muun muassa tienpientareilla, hakkuuaukeilla sekä jokipenkereillä, aina noin 1500 metrin korkeudelle asti.


title: Töpökeriö

text: Töpökeriö kasvaa 10–50 senttimetriä korkeaksi ja se muodostaa pitkän, lähellä maanpintaa kulkevan juurakon. Varren päässä sijaitseva kukinto on pallomainen ja sen alla on isokokoisia tukilehtiä. Töpökeriön lehdistä ja varsista nousee hienonnettaessa esiin ominainen, minttukaramellintapainen tuoksu ja kasvia käytetäänkin erilaisiin lääkintätarkoituksiin. Hoitokeinona ripuliin käytetään töpökeriön tuoreista varsista valmistettua tahnaa, jota nautitaan riisin kera kerran päivässä kolmen päivän ajan.


title: Erkka Nissinen

text: Erkka Nissinen (s. 1975 Kerava) on suomalainen nykytaiteilija. Hän opiskeli Lontoossa The Slade School of Fine Art -taidekoulussa ja valmistui kuvataiteen maisteriksi Helsingin Taideyliopiston Kuvataideakatemiasta vuonna 2001. Vuosina 2007-8 hän työskenteli Amsterdamissa maineikkaassa Rijkskademie van Beeldende Kunsten -taiteilijaresidenssissä. Vuonna 2017 Nissinen edustaa Suomea Venetsian biennaalissa yhdessä taiteilija Nathaniel Mellorsin kanssa näyttelyllä "The Aalto Natives".


title: Erkka Nissinen

text: Nissinen on vuosien aikana tuottanut sarjan videoteoksia ja installaatioita, joissa hän kekseliäällä tee-se-itse-metodillaan hyödyntää arkikielisiä ja digitaalisia työkaluja luodakseen absurdin koomis-filosofisen maailman. Mediateoksissaan Nissinen käsittelee sarjakuvamaisten narratiivien ja karikatyyrimäisten – usein taiteilijan itsensä esittämien – hahmojen kautta monipuolisia teemoja, kuten sosiaalista vuorovaikutusta, seksuaalisuutta, väkivaltaa sekä tietoisuuden ja luovuuden alkuperää. Nissinen asuu ja työskentelee New Yorkissa.


title: Erkka Nissinen

text: Vuonna 2013 Nissinen sai AVEKin mediataiteen palkinnon, ja vuonna 2011 Rotterdam Art Fair -tapahtuman arvostetun Illy-palkinnon.


title: Erkka Nissinen

text: Nissisen viimeaikaisia yksityisnäyttelyitä ovat: "God or Terror or Retro Dog", De Hallen, Haarlem, Hollanti (2015); "Mikä on yhteisö?", Sorbus, Helsinki (2015); "Vantaa", Hordaland Art Centre, Bergen, Norja (2015); "Erkka Nissinen", Jyväskylän taidemuseo, Jyväskylä (2015); "Polis X", Ellen de Bruijne Projects, Amsterdam, Hollanti (2011).


title: Erkka Nissinen

text: Viimeaikaisia ryhmänäyttelyitä ovat: "Pretty Straighforward", Neuer Kunstverein Wien, Itävalta (2015); "The Unexpected Guest", 7. Turun biennaali, Aboa Vetus & Ars Nova, Turku (2015); "The Varieties", Harris Museum & Art Gallery, Preston, Lancashire, GB, (2015); "La La La Human Steps" – Museum Boijmans van Beuningen, Rotterdam, Hollanti (2015); "Superficial Hygiene", De Hallen Haarlem, Hollanti (2014); "Projections", Rottend Art Fair, Hollanti (2014), "Ten Million Rooms of Yearning. Sex in Hong Kong", Para/Site Art Space, Hong Kong; "Näkymätön Rouva", Amos Anderson Art Museum, Helsinki (2013); "Erkka Nissinen and Nathaniel Mellors", Museum Boijmans van Beuningen, Rotterdam, Hollanti (2013).


title: Tanakeriö

text: Tanakeriö ("Kyllinga erecta") on sarakasvien (Cyperaceae) heimoon ja keriöiden ("Kyllinga") sukuun kuuluva monivuotinen kasvilaji. Siitä voidaan erottaa kolme erilaista alueellista muunnosta. Tanakeriötä kasvaa ruohostomailla eteläisessä Afrikassa, Madagaskarilla sekä Maskareeneilla ja sitä myös viljellään itäisessä Afrikassa.


title: Tanakeriö

text: Tanakeriö kasvaa 10–40 cm korkeaksi ja sen suikertavasta juurakosta kasvavat varret ovat kolmisärmäisiä sekä noin 1–2 mm paksuja. Lehdet ovat noin 5–20 mm pitkiä ja 2–4 mm leveitä. Tanakeriön kukinto on kellanvihreä ja tähkämäinen.


title: Tanakeriö

text: Tanakeriötä käytetään ravintona, lääkinnässä, aromaattisten yhdisteiden lähteenä sekä koti- ja tarve-esineiden valmistuksessa.


title: Koviot

text: Koviot ("Scleria") on sarakasvien (Cyperaceae) heimoon kuuluva kasvisuku. Sukuun kuuluu 253 lajia.


title: Koviot

text: Suurin osa koviolajeista on monivuotisia, mutta sukuun kuuluu myös yksivuotisia lajeja. Kovioita tavataan laajalti ympäri maapalloa trooppisilla sekä muilla lämpimillä alueilla.


title: Koviot

text: Kovioiden varret ovat suunnilleen kolmisärmäisiä ja lehdet ohuita sekä pitkulaisia. Kovioiden kukinto on useasta tähkylämäisestä osakukinnosta koostuva kokonaisuus, jossa kukat ovat yksineuvoisia. Emikukat ovat kolmeluottisia ja kovioiden hedelmä on pähkylä. Pähkylät ovat väriltään usein vaaleita, harmahtavia tai joskus lähes mustia.


title: Bubaque

text: Bubaque on saari, kaupunki sekä osa-alue eli sektori Bolaman alueella Guinea-Bissaussa. Se sijaitsee Bissagossaaristossa 50 kilometriä Bolamasta lounaaseen. Kaupungissa on 4 299 ja osa-alueella 11 204 asukasta (vuonna 2009, väestönlaskenta).


title: Bubaque

text: Bubaquen osa-alueen pinta-ala on 1 013,3 neliökilometriä. Muita saaria ovat Canhabaque, Ganogo, João Vieira, Menegue, Orangozinho, Rubane ja Soga. Kaupunkiväestön osuus on 38,4 %.


title: Caravela

text: Caravela on saari sekä osa-alue eli sektori Bolaman alueella Guinea-Bissaussa. Se sijaitsee Bissagossaaristossa 90 kilometriä Bolamasta länteen. Osa-alueella on 4 263 asukasta (vuonna 2009, väestönlaskenta).


title: Caravela

text: Caravelan osa-alueen pinta-ala on 1 160,3 neliökilometriä. Muita saaria ovat Carache, Formosa, Maio ja Ponta (Nago). Kaupunkiväestöä ei ole.


title: Uno (Guinea-Bissau)

text: Uno on saari sekä osa-alue eli sektori Bolaman alueella Guinea-Bissaussa. Se sijaitsee Bissagossaaristossa 90 kilometriä Bolamasta lounaaseen. Osa-alueella on 6 751 asukasta (vuonna 2009, väestönlaskenta).


title: Uno (Guinea-Bissau)

text: Osa-alueen muita saaria ovat Eguba, Orango Grande, Unhocomo, Unhocomozinho ja Uracane. Kaupunkiväestöä ei ole.


title: Kaliningrad Stadium

text: Kaliningrad Stadium on jalkapallostadion Kaliningradin kaupungissa, Oktyabrskyn saarella.


title: Kaliningrad Stadium

text: Stadion valmistui vuonna 2018 ja sen kapasiteetti on 35 212. Kaliningrad Stadium oli yksi vuoden 2018 jalkapallon maailmanmestaruuskilpailujen kisa-areenoista.


title: Sergei Zilitinkevitš

text: Sergei Sergejevitš Zilitinkevitš (, engl. translitteraatio esim. julkaisuissa Sergej S. Zilitinkevich; s. 1936) on Ilmatieteen laitoksen tutkimusprofessori emeritus, joka on tehnyt tutkimustyötä erityisesti vesistöjen ja ilmakehän rajakerrokseen liittyen.


title: Sergei Zilitinkevitš

text: Ennen Suomeen tuloaan Zilitinkevitš toimi vuosina 1959–1990 Neuvostoliitossa useissa vesi- ja ilmakehään liittyvissä opetus- ja tutkimustehtävissä, kuten laboratorion johtajana Geofysikaalisessa pääobservatoriossa, Meritieteen instituutin Leningradin toimipisteen perustajana sekä professorina Venäjän hydrometeorologisessa valtionyliopistossa. Sittemmin hän oli Tanskassa Risøn kansallisessa laboratoriossa vierailevana professorina (1990), Saksassa Max Planckin meterologian instituutin, Hampurin yliopiston, Alfred Wegenerin polaari- ja meritutkimusinstituutin ja GKSS-tutkimuskeskuksen vierailevana professorina (1991–1997), Ruotsissa Uppsalan yliopiston meteorologian professori (1997–2003; jonka jälkeen emeritusprof.), Suomessa Helsingin yliopiston rajakerroksen fysiikkaan keskittyneen Marie Curie -oppituolin haltija (professori, 2004–2007). Vuodesta 2008 hänellä on ollut Ilmatieteen laitoksen tutkimusprofessorin sekä Helsingin yliopiston Fysiikan laitoksen ilmakehätieteiden osaston tutkimusjohtajan status.


title: Sergei Zilitinkevitš

text: Professori Zilitinkevitš on ollut Academia Europæan jäsen vuodesta 2000 ja Suomalaisen Tiedeakatemian ulkomainen jäsen vuodesta 2009. Muihin tunnustuksiin kuuluvat muun muassa Euroopan geofysikaalisen unionin (EGU) myöntämät Bjerknes- ja Wegner-mitalit (2000 ja 2015). Vuonna 2015 hänelle myönnettiin Nižni Novgorodin valtionyliopiston (NNGU) kunniatohtorin arvo.


Serbia ja Montenegron jääkiekkomaajoukkue edusti Serbia ja Montenegroa kansainvälisissä jääkiekkokilpailuissa. Maajoukkue toimi itsenäisesti vuodesta 1995 alkaen, kun Jugoslavian jääkiekkomaajoukkue oli lakkautettu Jugoslavian hajottua. Kun puolestaan Serbia ja Montenegro jakautui vuonna 2006 Serbiaksi ja Montenegroksi, myös sen maajoukkue lakkautettiin ja tilalle muodostettiin Serbian jääkiekkomaajoukkue. Montenegron jääkiekkomaajoukkuetta ei ole toistaiseksi muodostettu.


title: Luettelo televisiosarjan Ensisilmäyksellä jaksoista

text: "Ensisilmäyksellä" on yhdysvaltalainen komediasarja, joka seuraa Ted Mosbyn (roolissa Josh Radnor) ja hänen ystäviensä Marshall Eriksenin (Jason Segel), Robin Scherbatskyn (Cobie Smulders), Barney Stinsonin (Neil Patrick Harris) sekä Lily Aldrinin (Alyson Hannigan) elämää Manhattanilla. Sarjan tapahtumien kehyskertomuksena toimii vuoden 2030 Ted (ääniroolissa Bob Saget), joka alkaa kertoa lapsilleen tarinaa siitä, miten tapasi heidän äitinsä. Suomessa sarjaa on esittänyt televisiokanavat MTV3, Sub sekä Fox. Yhdeksän tuotantokauden aikana sarjasta tuotettiin 208 jaksoa. Yhdysvalloissa sarja alkoi 19. syyskuuta 2005 ja Suomessa 20. helmikuuta 2008. Sarjan päätösjakso esitettiin Yhdysvalloissa 31. maaliskuuta 2014 ja Suomessa 17. helmikuuta 2016.


text: Sarjan tuotantokaudet ovat saatavilla myös DVD:nä.


title: Kazan Arena

text: Kazan Arena on stadion Kazanin kaupungissa. Sen kapasiteetti on 44 779. Se oli yksi jalkapallon MM-kilpailujen 2018 pelipaikoista.


title: Klaus Ahlstedt

text: Klaus Torsten Ahlstedt (24. helmikuuta 1932 Helsinki – 25. toukokuuta 1993 Helsinki) oli suomalainen energianeuvos ja talouselämän vaikuttaja. Hän toimi Imatran Voima Oy:n varapääjohtajana ja Oulujoki Oy:n toimitusjohtajana.


title: Klaus Ahlstedt

text: Ahlstedt valmistui Teknilliseen korkeakoulun sähkölinjalta diplomi-insinööriksi vuonna 1956. Valmistuttuaan hän sai paikan Imatran Voima Oy:n pääkonttorin sähköosaston suunnitteluinsinöörinä ja jatkoi korkeakoulussa vuodet 1959–1964 sähkölaitosopin assistenttina. Imatran Voimassa hän yleni vuonna 1963 käyttöosaston toimistopäälliköksi, vuonna 1965 apulaisosastonjohtajaksi ja vuonna 1970 osastonjohtajaksi. Vuonna 1975 Ahlstedt kutsuttiin Imatran Voiman johtokuntaan ja 1982 varatoimitusjohtajaksi sekä johtokunnan varapuheenjohtajaksi. Vuonna 1983 hänestä tuli Kemijoki Oy:n hallituksen varapuheenjohtaja, Teollisuuden Voima Oy:n hallintoneuvoston jäsen ja Oulujoki Oy:n toimitusjohtaja. Tytäryhtiö Oulujoki Oy sulautui vuonna 1991 emoyhtiöön.


title: Klaus Ahlstedt

text: Ahlstedt toimi 1980-luvulla useissa valtion energia-alaan liittyvässä neuvottelu- ja suunnittelukunnassa. Tällaisia olivat muun muassa Sähköhuollon neuvottelukunnan jäsenyys ja puolustustaloudellisen suunnittelukunnan eri sektorien jäsenyydet sekä jäsenyydet ja johtotehtävät useissa sähköntuottajayhdistyksissä, kuten Suomen Voimalaitosyhdistyksessä, Suomen Sähkölaitosyhdistyksessä ja Sähköntuottajien yhteistyövaltuuskunnassa. Ahlstedtilla oli myös kansainvälisiä tehtäviä. Pohjoismaisen sähköyhteistyöorganisaation Nordelin käyttökomitean jäseneksi hänet nimettiin vuonna 1970 ja sen puheenjohtajaksi 1984. Sähköenergia-alan kansainvälisen kattojärjestön UNIPEDEn hallitukseen hänet kutsuttiin 1981 ja kolme vuotta myöhemmin hänet nimitettiin järjestön varapresidentiksi.


title: Klaus Ahlstedt

text: Ahlstedtille myönnettiin energianeuvoksen arvonimi vuonna 1989. Hän jatkoi Imatran Voima Oy:n varatoimitusjohtajana vuoteen 1993 jolloin organisaatiomuutosten yhteydessä hänet nimitettiin varapääjohtajaksi. Ahlstedt kuoli samana vuonna.


title: Klaus Ahlstedt

text: Klaus Ahlstedtin isä Karl Torsten Ahlstedt oli poikansa tavoin diplomi-insinööri. Äiti Ragnhild Kunigunda omaa sukua Åhman oli kotiäiti. Ahlstedtin vaimo vuodesta 1957 oli Svenska handelshögskolanista valmistunut diplomikirjeenvaihtaja Anna-Stina Nyholm.


title: Boé (Guinea-Bissau)

text: Boé on osa-alue eli sektori Gabún alueella Guinea-Bissaussa. Osa-alueella 10 878 asukasta (vuonna 2009, väestönlaskenta). Sen pinta-ala on 3 287,8 neliökilometriä. Kaupunkiväestöä ei ole.


title: Boé (Guinea-Bissau)

text: Guinea-Bissau julistettiin itsenäiseksi Madina do Boéssa 24. syyskuuta 1973. Seudulta on löydetty suuri bauksiittiesiintymä. Maan hallitus sopi sen hyödyntämisestä Angola Bauxiten kanssa vuonna 2008, mutta vuoden 2012 vallankaappaus jäädytti hankkeen.


title: Pitche

text: Pitche on kaupunki sekä osa-alue eli sektori Gabún alueella Guinea-Bissaussa. Se sijaitsee lähellä Guinean rajaa 32 kilometriä Gabústa itään. Kaupungissa on 4 766 ja osa-alueella 45 594 asukasta (vuonna 2009, väestönlaskenta).


title: Pitche

text: Pitchen osa-alueen pinta-ala on 2 021,4 neliökilometriä. Kaupunkiväestön osuus on 10,5 %.


title: Pirada

text: Pirada on kaupunki sekä osa-alue eli sektori Gabún alueella Guinea-Bissaussa. Se sijaitsee Senegalin rajalla 55 kilometriä Gabústa pohjoiseen. Kaupungissa on 2 512 ja osa-alueella 29 837 asukasta (vuonna 2009, väestönlaskenta).


title: Pirada

text: Piradan osa-alueen pinta-ala on 934,4 neliökilometriä. Kaupunkiväestön osuus on 8,4 %.


title: Petrenko

text: Petrenko on seuraavien tunnettujen henkilöiden sukunimi:


title: Sonaco

text: Sonaco on kaupunki sekä osa-alue eli sektori Gabún alueella Guinea-Bissaussa. Se sijaitsee Gebajoen yläjuoksulla 33 kilometriä Gabústa luoteeseen. Kaupungissa on 2 321 ja osa-alueella 37 804 asukasta (vuonna 2009, väestönlaskenta).


title: Sonaco

text: Sonacon osa-alueen pinta-ala on 783,6 neliökilometriä. Kaupunkiväestön osuus on 6,1 %. Portugalin siirtomaa-aikana Sonaco oli ensimmäisen luokan kauppapaikka, jota dominoivat aluksi portugalilaiset ja kapverdeläiset kauppiaat. 1940-luvun loppuun mennessä kauppa siirtyi libanonilaisten ja syyrialaisten kauppiaiden käsiin.


title: Viekijärvi

text: Viekijärvi on Pohjois-Karjalassa Lieksassa sijaitseva järvi.


title: Viekijärvi

text: Järven pinta-ala on 2 480 hehtaaria eli 24,8 km². Se on 20 kilometriä pitkä ja 5,4 kilometriä leveä. Sen tilavuus on 144,6 miljoonaa m³ eli 0,14 km³. Järven keskisyvyys on 5,8 metriä, ja suurin syvyys on 23,2 metriä.


title: Viekijärvi

text: Järvessä on laskettu olevan 82 saarta. Niiden yhteispinta-ala on 52 ha, mikä on noin 2 % järven kokonaispinta-alasta. Kaikki saaret ovat alle hehtaarin suurisia. Viisi niistä ovat yli aarin kokoisia. Suurin saarista on Varpasensaari, joka on kilometrin pituinen ja 500 metriä leveä ja jossa on kymmenen vapaa-ajan asuntoa. Muut suuret saaret ovat pohjoispäässä sijaitsevat Lehtosaari, Kalliosaari, ja Kääkkälänsaari. Loput 77 ovat alle aarin kokoisia.


title: Viekijärvi

text: Järven rantaviivan pituus on 75,5 kilometriä, josta saarten rantaviivan yhteispituus on 17,5 kilometriä. Rannat ovat pääasiassa metsämaata, joita katkaisevat pienet peltoalueet ja kivisen rannikon pienet niemet ja lahdelmat. Pisin lahti on Varpasenlahti, joka on 2,2 kilometriä pitkä ja 500 metriä leveä. Sen suuta vartioivat autiot Lehtosaari, Edussaari ja Raatosaari. Vastarannalla sijaitsee matala Vaaralahti, jonka sivulahti Vaaralampi työntyy etelään 700 metrin pituisena ja 150 metriä levyisenä. Erityinen alue on muodostunut Viekijoen suistosta, kun sen kuljettamat sedimentit ovat kasvattameet suistossa joen uomaa kilometrin verran järvellepäin. Vaaranlahden rantaan laskeutuu 90 metrinen Suurivaara ja sen takana oleva Pekanvaara. Varpasenlahden suunnalla kohoaa kaksi satametristä mäkeä Lontsinvaara ja Heinävaara, jotka näkyvät järvelle. Järven luusuassa itärannalla kohoaa yli 50 metrinen Lapinvaara.


title: Viekijärvi

text: Järven rannoilla tai niiden lähellä sijaitsevia kyliä ovat luusuassa oleva Kylänlahti, Varpasenlahden lähellä olevat Linnava ja Varpanen sekä luoteispäässä olevat Kuusiniemi ja Hallakorpi. Viekijärven kirkko sijaitsee pari kilometriä järveltä Viekin kylässä Viekijoen varressa. Koillisrannoilla asutus on harvempaa.


title: Viekijärvi

text: Kantatie 73 Lieksasta Nurmekseen ohittaa järven itäpuolelta. Pohjoispäässä se kulkee verrattain läheltä järven rantaa. Yhdystie 5261 seuraa vastaavasti järven länsipuolta. Joensuu–Kontiomäki-rautatie kulkee Pielisen ja Viekijärven välistä. Radalta näkee järvelle luusuan sillalta, kun rata ylittää Halinjoen, ja Varpasenlahdelle, kun rata seuraa mäen rinteitä useamman kilometrin matkalla.


title: Viekijärvi

text: Järvi sijaitsee Vuoksen vesistössä (vesistöaluetunnus 04) Pielisen reitin valuma-alueen (04.4) Viekijoen valuma-alueella (04.48), jonka Viekijärven alueeseen (04.482) järvi kuuluu. Järveen laskee pohjoisesta Viekin kylän läpi virtaava Viekijoki, jonka alajuoksuun yhtyy vasemmalta Ruosmanjoki. Ruosmanjoki tuo Viekijärven itäpuolelta lukuisien järvien vedet.


title: Viekijärvi

text: Viekijärvi laskee lyhyttä Halinjokea myöten hitaasti laajenevaan Petäjäjärveen, joka on osa Pajujärven vesiallasta. Pajujärven laskupaikka sijaitsee Viensuussa, josta vuolle työntyy Pielisen Virsulahteen. Pielinen laskee Pielisjokea myöten Saimaan Pyhäselälle. Saimaa on Vuoksen vesistön pääjärvi, joka laskee Vuoksen kautta Venäjälle Laatokkaan.


title: Joukamojärvi

text: Joukamojärvi on Pohjois-Pohjanmaalla Kuusamossa lähellä Venäjän rajaa sijaitseva järvi.


title: Joukamojärvi

text:
Järven pinta-ala on 2 450 hehtaaria eli 24,5 km². Se on 16,2 kilometriä pitkä ja 4,2 kilometriä leveä. Järvi on luodattu ja siitä on julkaistu syvyyskartat. Sen tilavuus on 77,6 miljoonaa m³ eli 0,08 km³. Järven keskisyvyys on 3,2 metriä ja suurin syvyys on 15,5 metriä. Syvin kohta sijaitsee Huttuniemen eteläpuolella. Järven saaret ja lahdet ovat pääsääntöisesti kaakko-luode-suuntaisia, mikä on seuraus mannerjäätikön liikkeestä viimeisen jääkaudella.
Järvessä on laskettu olevan 123 saarta. Niiden yhteispinta-ala on 160 ha, mikä on noin 6,1 % järven kokonaispinta-alasta. Saarista 24 on yli hehtaarin suurisia, 86 yli aarin ja loput 13 ovat alle aarin kokoisia. Yksikään saari ei ole neliökilometriä suurempi. Suurin saarista on Räisäsensaari, joka on 2,0 kilometriä pitkä ja 300 metriä leveä. Nastonsaari on 1,7 kilometriä, Kuusisaari on 900 metriä, Ontreinsaari on 850 metriä ja Hukkasaari on 800 metriä pitkä. Asuttuja saaria ovat Jämsänsaari, Haaposaari, Palosaari, Purnunsaari, Nastonsaari, Pihlajasaaret, Kuotkunsaari, Apajasaari, Hukkasaari, Vitikkosaari, Räisäsensaari, Vitikkasaari, Heinäsaaret, Marinsaari ja Kalliosaari.
Järven rantaviivan pituus on 131,4 kilometriä, josta saarten rantaviivan yhteispituus on 46,9 kilometriä. Rannat ovat pääasiassa metsämaata, joka on paikoin soistunutta. Rantaan ulottuu joissakin paikoin pieniä peltotilkkuja. Rannoilla sijaitsevat pienet kylät Kortesalmi ja Multiperä. Niille johtaa seututie 866. Järven itäpäästä on matkaa Venäjän rajalle 1,9 kilometriä.


title: Joukamojärvi

text: Järvi kuuluu Vienanmereen laskevaan Kemijoen vesistön (vesistöaluetunnus 74) Joukamojärven lähialueeseen (74.011). Pohjoispuolella sijaitseva Muojärvi laskee alle metrin pudotuksella olevaa Muokoskea alas Koskenlampeen, josta se jatkaa 2,3 kilometriä Muojokea pitkin Joukamojärveen. Muojärvellä on toinenkin laskujokena Piikslammesta Valkeiseen laskeva uoma. Siihen on rakennettu pato, jonka vuoksi uomaa kutsutaan Piiksitammeksi.


title: Joukamojärvi

text: Joukamojärven länsipäähän Taivalperän Vaajalampeen laskee Marjolampi, johon vuorostaan laskee Pikku Marjolampi. Järven itäpäähän laskee Kuurna, joka ulottuu rajalle asti. Kortesalmen vastarantaan laskevat Putikkalampi ja Pikku-Kopatti Iso-Kopatin kautta. Noin neljä kilometriä pitkä Pöllöjärvi laskee myllypuroa myöten Taivalperän lahdensuuhun. Pöllöjärven kautta laskevat myös Mustalampi ja Lautakankaanlampi. Suoraan järveen laskee omia laskuojia myöten pienet Hannonlampi, Takkulampi, Lehtolampi, Kangaslampi, Jussinlampi, Patolampi, johon laskee myös Matalalampi, ja edelleen Kyynärälampi ja Ruokolampi.


title: Joukamojärvi

text: Joukamojärvellä on kaksi lasku-uomaa, minkä vuoksi se on bifurkaatiojärvi. Multiperällä Vuolajärveen laskee Kassana ja Räisälänsaaren edestä lähtee Niskaladesta yli kolme kilometrinen Syväjoki, joka päätyy Vuolajärven kanssa samaan järvialtaaseen Tiirikkajärveen. Täältä vedet ohjautuvat Multikosken kautta rajan ylittävään Multijärveen.


title: Christine Saarukka

text: Eva Christine Saarukka (19. maaliskuuta 1948 Kokkola – 30. huhtikuuta 2017 Helsinki) oli suomalainen (suomenruotsalainen) toimittaja. Hän opiskeli valtiotieteen maisteriksi Åbo Akademissa (1973). Hän työskenteli aluksi "Österbottningen"-sanomalehdessä ja tuli vuonna 1974 Yleisradion ruotsinkielisen televisiotoiminnan (FST) palvelukseen. Hänet tunnettiin monista televisio-ohjelmista, joista keskeisin lienee "Söndagsöppet". Lisäksi hän avusti useita ruotsinkielisiä lehtiä, muun muassa "Hufvudstadsbladetia".


title: Christine Saarukka

text: Christine Saarukka oli vuosina 1976–1983 avioliitossa toimittaja Peter Turtschaninoffin kanssa. Kirjailija Maria Turtschaninoff on heidän tyttärensä.


title: Tyräjärvi (Taivalkoski)

text: Tyräjärvi on Pohjois-Pohjanmaalla Taivalkoskella sijaitseva järvi.